Predstavnički dom se sprema za glasanje o opozivu Trampa\nDonald Tramp, ilustrativna fotografija\nPredsednik SAD je pred opozivom u donjem domu Kongresa gde danas, 18. decembra, uoči glasanja treba da se održi rasprava po dve optužbe da je zloupotrebio vlast i vršio opstrukciju Kongresa.\nTramp je treći američki predsednik u istoriji koji je u procesu opoziva.\nTramp je proces opoziva oštro kritikovao predsedavajućoj Predstavničkog doma Nensi Pelosi, u pismu koje je objavljeno dok su demokrate i republikanci u Predstavničkom domu raspravljale o smernicama za debatu pre glasanja o opozivu.\nOsudio je "svirepi krstaški rat" koji se vodi protiv njega, i poručio da ne veruje da će njegovo pismo promeniti nešto, ali da iznosi svoje primedbe "zbog istorije".\n"Kada ljudi budu gledali unazad na ovaj slučaj želim da ga razumeju i uče iz njega, tako da se nikad više ne ponovi nekom drugom predsedniku", napisao je Tramp u pismu.\nAmerički predsednik je optužio demokrate za "izvrtanje pravde i zloupotrebu položaja" zbog napora da ga smene. Ponovio je da nije uradio ništa pogrešno kada je tražio od strane zemlje da istraži političke rivale, i napao demokrate što se fokusiraju na opoziv, a ne na neka druga pitanja.\n"To nije ništa više od nelegalnog, stranačkog pokušaja puča koji će, na osnovu nedavnog raspoloženja, propasti na biralištima", napisao je Tramp aludirajući na predsedničke izbore naredne godine i optužio demokrate da "nastavljanjem nevažećeg procesa opoziva" krše odanost Ustavu i proglašavaju "otvoren rat američkoj demokratiji".\nPelosi: Činjenice jasne\nPelosi, koja je ranije ove godine upozorila protiv opoziva koji bi sprovela samo jedna partija, ipak ima dovoljan broj demokrata da opoziv odobre. Prema računici AP-a postoji većina u Predstavničkom domu Kongresa da opozove Trampa.\n"Nažalost činjenice su jasno pokazale da je predsednik zloupotrebio vlast za svoju ličnu, političku korist i da je opstruirao Kongres", napisala je Pelosi kolegama i pozvala ih da se danas pridruže raspravi u Prestavničkom domu.\n"U Americi niko nije iznad zakona. Za vreme ovog vrlo molitvenog trenutka u istoriji naše zemlje moramo da poštujemo našu zakletvu da podržavamo i branimo naš Ustav od svih neprijatelja, stranih i domaćih", napisala je ona.\nRetka procedura opoziva predsednika, koja se očekuje da će danas trajati tokom šest sati rasprave, deli članove Kongresa na sličan način na koji Amerikanci imaju različite stavove o Trampovom neobičnom predsedništvu i optužbama za opoziv.\nNesporno je da je Tramp u telefonskom razgovoru pitao novog ukrajinskog predsednika Volodimira Zelenskog da istraži demokrate i njegovog potencijalnog političkog rivala Džoa Bajdena, piše AP. Tada se novoizabrani ukrajinski vođa nadao pozivu u posetu Beloj kući, a takođe je računao na oko 400 miliona dolara vojne pomoći od SAD, navodi AP.\nSondlend: Sledili smo Trampova naređenja u Ukrajini\nSaslušanja u Kongresu: Trump promovisao osporenu teoriju o Ukrajini\nTramp u svom pismu ocenjuje da je imao "apsolutno savršen telefonski razgovor".\nUkoliko Predstavnički dom, u kojem većinu imaju demokrate, glasa za Trampov opoziv, to ne znači automatsku smenu predsednika, već se o tome odlučuje na suđenju u Senatu, koji kontrolišu republikanci.\nRepublikanski senatori podržavaju Trampa i, kako navodi AP, malo je verovatno da će glasati za njegovu smenu. Suđenje u Senatu će verovatno biti u januaru.


UREDBA O USLOVIMA I NAČINU PRIVLAČENJA DIREKTNIH INVESTICIJA: Uredba stupa na snagu 19. maja 2018. godine\nVlada Republike Srbije nedavno je donela Uredbu o uslovima i načinu privlačenja direktnih investicija ("Sl. glasnik RS", br. 37/2018 - dalje: Uredba), koja će stupiti na snagu 19. maja 2018. godine.\nOvom Uredbom bliže se uređuju kriterijumi, uslovi i način privlačenja direktnih investicija, vođenje evidencije o odobrenim podsticajima, kao i druga pitanja od značaja za privlačenje direktnih investicija.\nPostupci za dodelu sredstava podsticaja započeti do dana stupanja na snagu ove uredbe okončaće se u skladu Uredbom o uslovima i načinu privlačenja direktnih investicija ("Sl. glasnik RS", br. 110/2016) i Uredbom o uslovima i načinu privlačenja direktnih investicija ("Sl. glasnik RS", br. 18/2018).\nPo zahtevima za refundaciju troškova uloženih u infrastrukturu koji su podneti do dana stupanja na snagu Uredbe o uslovima i načinu privlačenja direktnih investicija ("Sl. glasnik RS", br. 28/2015) i zaključenim ugovorima o refundiranju sredstava uloženih u infrastrukturu, rešavaće se na način i po postupku utvrđenom u Uredbi o uslovima i načinu privlačenja direktnih investicija ("Sl. glasnik RS", br. 55/2014 i 65/2014).\nDanom stupanja na snagu ove uredbe prestaje da važi Uredba o uslovima i načinu privlačenja direktnih investicija ("Sl. glasnik RS", br. 18/2018).\nIzvor: Redakcija, 15.05.2018.


DS: LSV se seti Vojvodine svake četiri godine :: emg.rs:: Sve najnovije ekonomske vesti i vesti dana - Srbija region svet, 2010\n14. mart 2012. | 18:19\n"Uvek nas iskreno dirne Ligino nesebično požrtvovanje kad su u pitanju funkcije", piše u saopštenju koje je potpisao šef Izbornog štaba Pokrajinskog odbora DS Strahinja Simović.\nU saopštenju se ironično navodi da je DS s "ushićenjem i olakšanjem" primio izjaviu portparolke LSV Aleksandre Jerkov da je lider te partije Nenad Čanak "spreman da preuzme odgovornost" za funkciju predsednika Vlade Vojvodine.\nDS je ironično pozdravio i najave da će Aleksandra Jerkov biti kandidatkinja za gradonačelnicu Novog Sada, a zamenik predsednika LSV Bojan Kostreš za gradonačelnika Zrenjanina.\n"Liga nema nijednog gradonačelnika u Vojvodini, za šta s pravom krive građane", navodi se u saopštenju za javnost.\nAleksandra Jerkov je danas najavila da će LSV na republičke izbore izaći u koaliciji stranaka okupljenih oko DS-a, dok će na pokrajinske i lokalne izbore izaći samostalno.\nInstitucije: DS, Liga socijaldemokrata Vojvodine (LSV)


Osmani: Ono što nije ni Biblija ni Kuran, jeste sporazum o ZSO - Kosovo Online\nOsmani: Ono što nije ni Biblija ni Kuran, jeste sporazum o ZSO\n21. Oktobar 2020. • 23:28\nPredsednica Skupštine Kosova Vjosa Osmani izjavila je da je Ustav Kosova bolan kompromis, dok sporazumi iz 2013. i 2015. godine, koji se odnose na Zajednicu srpskih opština (ZSO), nisu ni Biblija ni Kuran, prenosi Kljan Kosova.\nOsmani je tako odgovorila specijalnom izaslaniku EU za dijalog Miroslavu Lajčaku, koji je pre nekoliko dana izjavio da bi Ustav Kosova mogao da se menja.\nPredsednica kosovskog parlamenta je na današnjoj sednici rekla da sporazumi iz 2013. i 2015. koji se odnose na ZSO, nisu ni Biblija ni Kuran.\n"Ovi ustupci koji su učinjeni i prema kojima se sada stremi na primenu, protivni su bilo kojem principu za koji i danas EU kaže da je princip EU", navela je Osmani.\nPrema njenim rečima, to je protiv principa etničke pripadnosti, protiv bilo koje od ranije pomenutih evropskih povelja.\n"Kada govorimo o uniji, uniji da, ali ne u zlu. Ovo želim da kažem svima, uključujući i Lajčaka, koji je rekao da Ustav Kosova nije ni Biblija ni Kuran. Ustav Kosova je naš bolni kompromis", istakla je Osmani.\nPoručila je takođe da treba da znaju da ukoliko Skupština želi da zaustavi neki opasan projekat, onda će ga odbiti - to bi bila Skupština koja voli Kosovo.\nVjosa Osmani Miroslav Lajčak Briselski dijalog ZSO


Voša - I dalje sporan prenos iz Moldavije - Sportske.net\nVoša - I dalje sporan prenos iz Moldavije\nZa utakmicu koja će odlučivati o plasmanu Vojvodine u Ligu Evrope još uvek nije izvesno hoće li biti direktno prenošena u Srbiji.\nFudbaleri Vojvodine sledećeg četvrtka igraju istorijsku utakmicu protiv Šerifa u Moldaviji, gde će pokušati da prvi put izbore plasman u Ligu Evrope.\nEkipa Marka Nikolića je protiv Honveda i Burse već pokazala da može odlično da odigra u gostima, pa ima razloga za optimizam i pored novosadskih 1-1.\nMeđutim, ono što navijače Vojvodine brine između ostalog je i nastavak neizvesnosti oko tv-prenosa utakmice iz Moldavije. Prenos još uvek nije potvrđen, a potpredsednik kluba Dušan Vlaović u izjavi za novosadski ''Dnevnik'' objasnio je u čemu je problem.\n''Naš klub učinio je sve da RTV dobije najpovoljnije moguće uslove za prava za prenos iz Moldavije. Omogućili smo sastanak rukovodstva Šerifa i menadžmenta RTV-a i zahtev gostiju prema RTV bio je da cena prenosa iznosi 12.000 dolara.\nZa ovu fazu takmičenja, to je više nego simbolična cifra i ne vidim više na koji bismo način još mogli da pomognemo. Uz to, podsetiću da smo s Gradom i gradonačelnikom Novog Sada Milošem Vučevićem dogovorili i postavljanje video bima u centru, ako bude prenosa'', izjavio je Vlaović.


Lokalna uprava smenila direktora | Glas javnosti\nPočetna > Društvo > Lokalna uprava smenila direktora\nZbog smene Mileta Stanića roditelji se obratili Lončaru\nStaniću se zamera da je u selu Gornja Sabanta izdao školski prostor bez odobrenja školskog odbora, da je bivšu fiskulturnu salu adaptirao u učionicu bez dozvole, kao i izgradnja pasarele i nove fiskulturne sale, kaže za Glas javnosti Slađan Kovačević, nastavnik razredne nastave\nKRAGUJEVAC - Nastavnici i roditelji učenika Osnovne škole „Svetozar Marković“ protestovali su juče pred zgradom škole zbog iznenadne smene dosadašnjeg direktora Mileta Stanića. Sa protesta je prosleđen zahtev ministru prosvete Zoranu Lončaru da hitno pošalje republičku prosvetnu inspekciju u kontrolu i proveri navode koji su bili povod za smenu Stanića.\n- Na sastanku održanom 28. novembra, bez prethodne najave, smenjen je dosadašnji direktor Mile Stanić i za vršioca dužnosti postavljena nama nepoznata Verica Kompirović. Istovremeno, na tu sednicu lokalna uprava je poslala svoja dva nova člana školskog odbora, i jednog od njih izabrala za predsednika odbora. Ono što smo mi saznali, Staniću se zamera da je u selu Gornja Sabanta izdao školski prostor bez odobrenja školskog odbora, da je bivšu fiskulturnu salu adaptirao u učionicu bez dozvole, kao i izgradnja pasarele i nove fiskulturne sale - kaže za Glas javnosti Slađan Kovačević, nastavnik razredne nastave.\nO smeni Stanića nije traženo mišljenje kolektiva, niti je ispoštovan zahtev zaposlenih da njihovi predstavnici prisustvuju sednici odbora. Takođe, nije ni bilo rasprave da li Stanića treba ili ne razrešiti, već se odmah pristupilo glasanju. Nakon razrešenja dosadašnjeg direktora, hitno je zasedao i savet roditelja, koji nije prihvatio odluku školskog odbora o razrešenju Stanića, jer je u suprotnosti sa stavom nastavnika i roditelja.\nOd 134 zaposlena, podršku smenjenom direktoru i svoj potpis dalo je 109 zaposlenih.\n- Direktora škole postavlja ministar prosvete na predlog kolektiva i školskog odbora. Ukoliko se dogodi situacija da školski odbor podržava jednog kandidata, a kolektiv drugog, ministar donosi konačnu odluku - kaže Kovačević.\nZaposleni u Osnovnoj školi „Svetozar Marković“ traže da najkasnije do srede, odnosno u roku od sedam dana od dana donošenja sporna odluke, Ministarstvo prosvete proveri navode i legalnost odluka školskog odbora i o tome da zvanično mišljenje.


"Vrh bezakonja": Ko je izgradio nelegalan objekat od 1000 kvm, na Pančićevom vrhu, a čije rušenje vlast mesecima IZBEGAVA!? - VIDEO | Vestinet.rs\nPočetna TEMA DANA\t„Vrh bezakonja“: Ko je izgradio nelegalan objekat od 1000 kvm, na Pančićevom vrhu, a čije rušenje vlast mesecima IZBEGAVA!? – VIDEO\nI pored toga što je rušenje nelegalnog objekta od 1000 kvadrata na Pančićevom vrhu zakazano za 7. avgust, sudeći po najnovijim informacijama, to se ipak neće dogoditi sutra ujutro.\nNa pitanje novinara Insajdera da li će rušenje sutra biti sprovedeno u ranije najavljenom terminu, iz Ministarstva građevinarstva večeras nam je stigao odgovor da je rušenje odloženo jer nije obezbeđena „neophodna asistencija policije“. Rušenje je odloženo dok se ne ispuni svi predviđeni uslovi, navodi se u odgovoru Ministarstva.\nKako je otkrio Insajder u emisiji „Vrh bezakonja“, nelegalna gradnja na Pančićevom vrhu u Nacionalnom parku Kopaonik, odvijala se skoro godinu dana bez ikakvih problema, naočigled nadležnih institucija, pa čak i uz pomoć pojedinih.\nBetonski objekat od 1.000 kvadrata na Pančićevom vrhu, bespravno je izgrađen u zaštićenoj zoni, nacionalnom parku, na vrhu Srbije, i to u zoni koja je na stotinak metara od administrativne granice sa Kosovom u kojoj je dozvola vojske potrebna čak i za postavljanje venca na spomen obeležje Josifu Pančiću.\nUprkos tome ministar odbrane Aleksandar Vulin nije smatrao da je dužan da odgovori na pitanje zašto nisu iskorišćenja ovlašćenja tog Ministarstva kako bi se sprečila nelegalna gradnja.\nNa više puta postavljeno pitanje novinara Insajdera zašto se objekat ne ruši ako je izdato rešenje o rušenju koje ne odlaže žalba, svaki put nam je ponovljeno da to nije moguće dok se ne završi postupak pred Upravnim sudom.\nKako je Insajder otkrio, mogućnost da podnese tužbu protiv Ministarstva i odloži rušenje, investitorka Snežana Mitković dobila je na osnovu antidatiranog zahteva za legalizaciju, koji je u njeno ime Ministarstvu građevinarstva dostavila Opština Brus.\nMeđutim, Osnovno tužilaštvo u Brusu je tek nakon emitovanja emisije Insajdera „Vrh bezakonja“ 24. maja 2018. formiralo predmet za proveru informacija iznetih u emisiji, a koje se odnose na zahtev za legalizaciju Snežane Mitković koji je bio antidatiran.\nKako je Insajder otkrio, na zahtevu koji je u ime investitorke Ministarstvu građevinarstva dostavila opština Brus, upisano je da je podnet 2014, iako je gradnja nelegalnog objekata počela tek sredinom 2017, za šta postoje brojni dokazi.\nUmesto da bude srušen, deo nelegalnog objekta od preko 1.000 kvadrata na Pančićevom vrhu, upisan je u katastar! – VIDEO\nPančićev vrhrušenje nelegalnog objekta


KLADOVO: Potpredsednica Vlade Republike Srbije Zorana Mihajlović obišla novoizgrađeni most kod Milutinovca - Istočne VESTI\nadminFeb 19, 2020Društvo0\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović obišla je novoizgrađeni most preko Podvrške reke kod Milutinovca u opštini Kladovo, kao i radove na rehabilitaciji državnog puta Kladovo – Brza Palanka.\n“Zahvaljujući Vladi Srbije, mi danas imamo stabilan budžet i mogućnost da ulažemo u puteve. Završili smo 120 kilometara puteva u Borskom okrugu, sada nas čeka izgradnja brzih saobraćajnica u ovom kraju, prema Golupcu, Donjem Milanovcu i Kladovu. To nam je neophodno ako hoćemo da razvijamo turizam u ovom delu Srbije” istakla je Mihajlović.\nPredsednik opštine Kladovo Saša Nikolić se zahvalio Vladi Srbije, predsedniku Aleksandru Vučiću i ministarki saobraćaja Zorani Mihajlović na svemu što su učinili za opštinu Kladovo i dodao: Nije samo most ono što je urađeno i rekonstruisano. Trenutno se radi 24 kilometra puta od Kladova do Brze Palanke, jedna jako bitna saobraćajnica, za opštinu koja preferira i bavi se turizmom i ovo nam omogućuje da budemo jedna od značajnijih turističkih destinacija u celoj Srbiji.\nPrethodni članakPrognoza vremena Sledeći članakZa adaptaciju prevodnice „Đerdap 2“ 31 milion evra\nDezinfekciona sredstva od sutra građanima dostupna na četiri lokacije u gradu i svim selima\nU Timočkoj krajini 11 lica pozitivno na virus Covid 19 – Korona virus!\nVozio sa 1,68 promila alkohola u vreme policijskog časa – kažnjen sa 170.000 dinara!\nOŠ “Vuk Karadžić” od 01.04. vršiće upis budućih prvaka


Intelektualna svojina i Internet - Tajmlajn\nod TajmLajn24. maja 2015.\nOvaj zbornik radova rezultat je istraživanja vodećih domaćih naučnih istraživača u oblasti prava intelektualne svojine i prava informaciono-komunikacionih tehnologija. Nakon predstavljanja zbornika, uslediće diskusija na temu intelektualne svojine i Interneta sa predstavnicima internet zajednice u Srbiji i regionu, što je jedan od ciljeva konferencije.\nUčešće na konferenciji je otvoreno za sve zainteresovane koji se mogu prijaviti na: intsvojina@rnids.rs, a biće omogućen i direktan prenos preko Interneta.\nPREUZMITE: Program konferencije „Intelektualna svojina i Internet“\nIntelektualna svojina, Internet, Konferencija, Pravni fakultet, RNIDS\nCERN postigao rekordnu energiju\nStipendije za studente na doktorskim studijama


Nestabilna epidemiološka situacija u Pčinjskom okrugu - JuGmedia\nEpidemiološka situacija u Pčinjskom okrugu je nestabilna pa s toga epidemiolozi vranjskog Zavoda za javno zdravlje upućuju apel građanima da se ne opuštaju, već da se strogo pridržavaju epideioloških mera zaštite od korona virusa i da se oni koji se nisu vakcinisali odazovu na imunizaciju.\nDa je korona virus i te kako prisutan u ovoj sredini potvrđuju i poslednji podaci koji kažu da je analizom 225 uzoraka, prisustvo COVID 19 utvrđeno kod 5, odnosno da je procenat pozitivnosti 1,98. I ovoga puta najveći broj novoobolelih ima Vranje 3, a po jednog novozaraženog imaju opštine Preševo i Surdulica.\n„Najveći broj među obolelima su mlađe osobe koje tokom dana ostvaruju najviše kontakata, pa s toga ponovo beležimo porodične epidemije. Jedna novozaražena osoba nam je upravo stigla sa odmora iz Grčke, a jedna uopšte ne može da nam kaže gde je došlo do zaražavanja. Nažalost, u svom radu nailazimo i na slučajeve kada pacijenti ne žele da nam kažu sa kim su sve bili u kontaktu i sve to još više nam otežava ionako tešku situaciju.“, kaže dr Biljana Popović, epidemiolog.


KISIĆ: Uvođenje restriktivnih mera u celoj zemlji nema smisla | Ekspres.net\nUvođenje restriktivnih mera zaštite zbog koronavirusa na teritoriji cele Srbije nema smisla, izjavila je epidemiolog Darija Kisić Tepavčević i naglasila da je u pojedinim delovima zemlje epidemiološka situacija izuzetno stabilna i da danima i nedeljama nema potvrđenih novih slučaja Covid-19.\n”Donosenje mera na nivou cele Srbije nema smisla jer se pokazuje da u određenim delovima zemlje nema potrebe za tim, jer su stanovnici u tim delovima poštovali mere”, rekla je Kisić za TV Pink.\n”Niko nije mogao da se inficira ako nije došao neposredno u kontakt sa zaraženom osobom, nije dovoljno da ste samo prošli kraj te osobe, već da ste najmanje 15 minuta bez ikakvih mera prevencije bili u blizini inficirane osobe”, rekla je ona.\nPovezane vesti – Razmatra se ograničenje broja ljudi u zatvorenom prostoru\n”Ono što je dobro u svemu ovome je što su oči cele javnosti i državnog vrha uprte u Novi Pazar. Sada se dodatnim merama sve čini transparentnije sa ciljem da se pokaže ne to da je nešto prikirivano nego da se fokusiramo na problem i da ga rešimo”.\nOna je kazala da se u Novom Pazaru desio sličan”scenario” kao u mnogim zemljama u trenutku kada je zdravstveni kapacitet bio manji nego što su potrebe stanovništva.\n”Bili su redovi za preglede, bolnica jeste bila puna, ali su došli timovi iz Beograda i Kragujevca i reorganizovan je rad bolnice što je najvažnije”, kazala je Kisić.\nTags covid-19Darija Kisić TepavčevićkoroanvirusPandemija\n“OHRABRUJUĆE JE” Kisić-Tepavčević: Primeri oporavka daju nadu “Ako ovako nastavimo, izvesno je da se uskoro bliži kraj ove epidemije” “VIDI SE KRAJ” Kisić: Ne treba da budemo nestrpljivi i pokvarimo sve TEPAVČEVIĆ: Važno je da se građani vrate normalnim aktivnostima


Seka Aleksić i Jelena Karleuša na sudu : Crveni tepih\nSeka Aleksić i Jelena Karleuša na sudu\nU Prvom osnovnom sudu u Beogradu u utorak je održano pripremno ročište po tužbi zbog klevete, koju je Jelena Karleuša podnela protiv ljute rivalke i estradna koleginica Seke Aleksić, a sve zbog intervjua u jednom „žutom“ časopisu u kome je poznata folkerka uporedila J. K. sa Bokijem 13.\nNa ovom ročištu, održanom u nekadašnjem Petom opštinskom sudu, prisustvovali su samo advokati zaraćenih strana, dok će se njihovi klijenti pojaviti pred sudijom Zoricom Marković tek 26. decembra. Obe strane ostale su pri svojim zahtevima i navodima u tužbi i složile su se da na sledećem ročištu iskaze daju ljute protivnice kako bi se cela stvar okončala brzo. Ukoliko ne dođe do veštačenja duševnih bolova ili nekog odlaganja možda bi do Nove godine ovaj spor i mogao da bude rešen.\nPrema rečima Dragane M. Dinić – Jotić, advokata Jelene Karleuše, ovo je specifičan predmet jer, za razliku od ustaljene prakse, nije tužen i medij koji je preneo spornu izjavu. Ona je dodala i da je vreme da se cela estradna scena „ukulturi“ i da nije prvi put da Aleksićeva vređa i omalovažava J. K. i njenu porodicu.\nS druge strane, Vesna M. Golubović, advokat Seke Aleksić, osporila je sve navode tužbe i ostala pri priloženim dokazima.


„Kad đeram zaškripi“ okupio Gradištance i druge ljubitelje folklora | Portal Moj Bečej - Bečejske opštine iz ugla građana!\n„Kad đeram zaškripi“ okupio Gradištance i druge ljubitelje folklora\nDupke puna sala OŠ u Bačkom Gradištu\nKUD „Đeram“ održao je sinoć u Bačkom Gradištu celovečernji godišnji koncert, drugi po redu otkako su se oko pomenutog društva okupili žitelji tog mesta.\nBogatim programom zadovoljna je bila publika, njih oko 300, koja je raznoliku koreografiju i njeno izvođenje pozdravljala gromoglasnim aplauzima.\nPrikazali publici najbolje\nKoncert narodne pesme i igre „Kad đeram zaškripi“ u organizaciji bačkogradištanskog KUD-a imao je i humanitarni karakter. Osim što je želeo da predstavi jednogodišnji kreativan rad, istrajnost i zalaganje svojih članova, domaćin je prikupljao novac za pomoć u rehabilitaciji Bečejki i Bečejca, Marine Kovačev, Nastasje Knežević i Slobodana Maleševa.\nDomaćin prikupljao novčani prilog\nPozivu domaćina odazvali su se folkloraši iz Bečeja, KUD „Đido“ i Radičevića, iz KUD-a „Branko Radičević“.\nMeštani Bačkog Gradišta i drugi prisutni u sali Osnovne škole „Svetozar Marković“ dugo će pamtiti sinoćni koncert koji je organizovao KUD u čijem sklopu narodnu pesmu i igru neguje i čuva oko 80 članova uzrasta od pet do 75 godina.\nNedeljama se u Bačkom Gradištu prepričavaju utisci sa koncerta tamošnjeg KUD „Đeram“. O zapaženom nastupu i o drugim temama razgovarali smo sa umetničkim rukovodiocem Goranom Ćurčićem. On nam je kazao da se, kako su se iz „Đerma“ i nadali, članstvo uvećalo. Realni, opipljivi efekti koncerta, sa sobom nose i nove obaveze koje bi u skorijoj budućnosti trebalo realizovati.\nUtisci sa putovanja u Bugarsku još su aktuelni, svi se rado sećaju druženja, koje je, kako je Ćurčić rekao, bilo vatreno krštenje za društvo. I sledeće godine bi voleli da se gostuju nekom od prijateljskih KUD-ova u inostranstvu. Jedan od velikih problema sa kojima se „Đeram“ bori jesu i prostorije za vežbanje, one za nošnju, garderobu. Zahvaljujući dobroj saradnji sa OŠ „Svetozar Marković“ iz Bačkog Gradišta, članovi vežbaju u holu.\nOpšte je poznato da je i nošnja skupa, a bez nje, lepe, kvalitetne, nema ni dobrog nastupa, nema negovanja tradicije u pravom smislu. KUD „Đeram“ će uskoro obogatiti repertoar, na radost i članova i publike.


Turistički radnici u SAD brinu zbog pada broja turista iz inostranstva\nVodeća lobistička organizacija u toj industriji navodi da je turistička poseta iz mnogih zemalja proteklih godina opala i da su Sjedinjene Države od 11. septembra, 2001, izgubile 60 miliona turista iz inostranstva. Nadležni u vodećim turističkim centrima kažu da je do toga delimično došlo zbog očekivanih komplikacija prilikom ulaska u Ameriku posle terorističkih napada 2001.\nOrlando u Floridi je jedna od glavnih turističkih destinacija u Americi. Lokalni turistički biro navodi da grad privlači oko 50 miliona posetilaca godišnje - od čega je tri i po miliona iz inostranstva. Oni dolaze da vide “Diznilend” i druga mesta poznata u svetu. Više od polovine stranih posetilaca u Orlandu, dolazi iz Evrope, 24 odsto iz Kanade, a ostatak iz Južne Amerike, Azije i sa Bliskog istoka. Danijela Kortni iz Kancelarije za kongrese i turizam u Orlandu, kaže da je pad broja posetilaca iz inostranstva zabrinjavajući.\n”To je veoma važan segment za Orlando. To je 5 odsto našeg ukupnog turizma, što može da bude čak 17 odsto naših prihoda. To je veoma vredan segment, tako da su nam dolazak u Sjedinjene Države i slika o Americi veoma važni“, kaže ona.\nDruge destinacije poput Las Vegasa međutim beleže veći priliv turista iz inostranstva.\nNadležni kažu da je procenat stranih posetilaca porastao sa 12 na 13 odsto od 2005. do 2006.\nMeđutim, prema istraživanju lobističke organizacije ”Partnerstvo za otkrivanje Amerike“, taj procenat se na nacionalnom nivou smanjuje. Izvršni direktor te organizacije Džef Frimen kaže se broj stranih turista u Sjedinjenim Državama od 11. septembra 2001, smanjio za 20 odsto i dodaje da to može da se pripiše problemima na koje turisti nailaze.\n”Samo ove nedelje, čuli smo da se u Los Anđelesu čekalo po tri sata da bi se prošlo kroz carinu. To jednostavno nije prihvatljivo. Pored toga, naša anketa ukazuje da putnici više strepe od službenika u tim američkim službama, nego od terorizma ili kriminala. Takve strepnje i takva shvatanja odvraćaju posetioce od Sjedinjenih Država i to je ono čime moramo da se pozabavimo”, kaže Frimen.\nAmerički Sekretarijat za trgovinu navodi da se ukupan broj posetilaca iz inostranstva 2006. vratio na nivo od pre 11. septembra 2001. Međutim, to povećanje je uglavnom iz Kanade i Meksika. Poseta iz većine drugih zemalja je u padu. Sve se to događa uprkos slabom američkom dolaru i pogodnom kursu za strance. Službe zadužene za kontrolu putnika na američkim graničnim prelazima, kao što je ova na Međunarodnom aerodromu u Hjustonu, odbacuju optužbe da su krive. Američka Agencija za carinu i bezbednost na granici tvrdi da proverava više od milion ljudi koji dnevno pristižu u Sjedinjene Države - od čega 250 hiljada preko američkih aerodroma. Šef te službe, Robert Džaksta, kaže da vlada ulaže velike napore da reši situaciju.\n”Cilj nam je da ljudi koji stižu na naše granice osete da su dobrodošli. Hteli bismo da obezbedimo da prođu kontrolu, ali da istovremeno vodimo računa o bezbednosti i proverimo da li oni koji stižu imaju ispravna dokumenta”.\nRobert Džaksta kaže da je uvedeno nekoliko programa da bi se pojednostavio postupak sa putnicima iz inostranstva. Jedan od tih programa je uveden januara 2006, da bi se posetiocima pomoglo da tačno utvrde šta im treba od dokumenata pre nego što krenu na put, da bi se ubrzao carinski i imigracioni postupak. Drugi program se odnosi na obuku carinskih službenika i informisanje putnika. Robert Džaksta kaže da američka carinska i granična služba sarađuje sa turističkom industrijom, da bi se ceo sistem poboljšo.\n”Takođe pokušavamo da redove u kojima posetioci čekaju organizujemo najbolje što možemo. Konsultovali smo se, recimo, sa zabavnim parkovima, da bismo videli kako se ti redovi organizuju najefikasnije, da bismo potom uneli razne promene koje mogu da ubrzaju ceo proces”, kaže Robert Džaksta.\nMeđutim, pad broja stranih posetilaca, posebno iz Evrope i Azije, u Orlandu i dalje izaziva zabrinutost. Nadležni za turizam se nadaju da će situaciju da promeni bolji marketing. Na primer, Kancelarija za kongrese i turizam u Orlandu udvostručila je budžet za reklamiranje u Britaniji, ne bi li odvukla ljude od drugih destinacija kao što su istočna Evropa i Bliski istok. Organizacija ”Partnerstvo za otkrivanje Amerike“ vrši pritisak na Kongres da odobri zakon kojim bi se uvele izlazne tarife i ulazne takse za sve koji dolaze u Sjedinjene Države bez vize. Ta organizacija kaže da planira da obezbedi preko potrebnih 200 miliona dolara za reklamiranje turizma u Sjedinjenim Državama - u inostranstvu.


Srbijanski studenti Vučiću i Nikoliću: Ne u Srebrenicu 11. jula\nGrupa od 400 srbijanskih studenata apelovala je na predsjednika i premijera Srbije Tomislava Nikolića i Aleksandra Vučića da ne idu u Potočare 11. jula, prenosi novinska agencija Patria.\nOni od predsjednika i premijera traže i da od Rusije zatraže da stavi veto na britansku rezoluciju o Srebenici u Vijeću sigurnosti.\nU otvorenom pismu, koje su inicirala tri beogradska fakulteta – Fakultet političkih nauka, Bogoslovski i Pravni, navodi se da bi njihov odlazak u Potočare imao dalekosežne posljedice po srpski narod.\nStudenti vjeruju da bi na taj način bio “impllicitno priznat navodni genocid, svrstane srpske žrtave Srebenice na niži rang vrijednosti i dato opravdanje britanskoj rezoluciji u Vijeću sigurnosti i proglašavanje srpskog naroda genocidnim”.\nUvjereni su i da bi odlazak premijera i predsjednika Srbije u Potočare bilo i “učestvovanje u direktnom udaru na RS sa krajnjim ciljem da se ukine kao tvorevina nastala na navodnom genocidu”. Studenti, potpisnici otvorenog pisma, naglašavaju da je neljudski negirati zločin, ali i da “niko pošten i istinoljubiv ne može da prihvati i kaže da je to bio genocid”.\nPoručuju i da se Nikolić i Vucić u istorijskom trenutku u kojem svojim postupcima mogu da spriječe da buduća pokoljenja širom svijeta o srpskom narodu uče kao o genocidnom, a da se njegove, također velike žrtve u tom ratu zaborave. Podršci studentima pridružio se i Beogradski forum za svijet ravnopravnih.


Istorija jedne verske revolucije - Nedelja - Dnevni list Danas\nPočetna » Nedelja » Istorija jedne verske revolucije\nReformacija je izmenila svet više od bilo kog drugog događaja od kraja antike do danas, a posle nje katolicizam nikad više nije bio isti.\n0Piše: K. C. D. 13. aprila 2019. 16.40 Izmenjeno: 17. aprila 2019. 04.03\nTomas Kaufman u svojoj knjizi Spaseni i prokleti: Istorija reformacije, koja se nedavno pojavila u izdanju IK Clio, u prevodu s nemačkog Maje Matić, pripoveda istoriju ove verske revolucije u periodu dužem od sto godina i savremenim čitaocima u potpunosti dočarava dramu žestoke borbe za nebesko spasenje i zemaljsku moć.\nKnjigu odlikuje široki pogled koji pored političke istorije, istorije ideja i istorije religije uoči reformacije, pokazuje i razvoj pokreta u širem evropskom kulturno-istorijskom kontekstu. Poglavlja Luter i reformacija, Hrišćanska Evropa oko 1500, Rana reformacija u Carstvu do 1530, Reformacijska Evropa do 1600, Reformacija i novo doba i Percepcija reformacije u novom veku, u Kaufmanovoj knjizi dopunjena su hronološkim tabelama, bibliografijom i indeksima ličnih imena i geografskih pojmova.\n„Suveren, znalački napisan i dobro promišljen prikaz celokupnog fenomena reformacije koja će dugo ostati referentna literatura za sve one koje zanima istorija i religija“, zabeležio je, između ostalog, povodom ove knjige, prof. dr Klaus Unterburger sa Univerziteta Regensburg.\nTomas Kaufman (1962) nemački je teolog i istoričar crkve, profesor istorije crkve na Univerzitetu u Getingenu. Posebno istražuje istoriju reformacije. Svojim radom je značajno doprineo obnavljanju ove oblasti istraživanja, čineći je otvorenijom za interdisciplinarnu saradnju. Svojim konceptima, pre svega konceptom konfesionalne kulture inspirisao je istraživače iz različitih disciplina rane moderne istorije da na nove načine ukrštaju proučavanja crkvene, političke i kulturne istorije.\nNJegovi radovi obuhvataju široko polje, uključujući studije o kasnom i ranom periodu nemačke reformacije, o Martinu Luteru, kao i o drugim reformatorima. Kaufman je poznat i po svojim aktivnim i veoma zapaženim doprinosima u javnim debatama o temama reformacije.\nPetotomna “Patrologija“ vladike Atanasija\nIstorija Rusije za širu čitalačku publiku\nSanja Domazet: Ljudi vole dokumentarne filmove i priče


Tramp odobrio sporazum: Tik-Tok sa sedištem u Teksasu, direktori Amerikanci - Sputnjik Srbija\n08:13 20 April 2021\nTramp odobrio sporazum: Tik-Tok sa sedištem u Teksasu, direktori Amerikanci\n11:02 20.09.2020 Preuzmite kraći link\nPredsednik SAD Donald Tramp odobrio je sporazum koji će omogućiti da se aplikacija Tik-Tok i dalje koristi u ovoj zemlji, zahvaljujući novoj kompaniji "Tik-Tok global" kojom bi upravljali Amerikanci.\nAmerički predsednik Donald Tramp rekao je da odobrava sporazum između kompanija "Orakl" i "Tik-Tok", koji bi mogao da uključi i "Volmart", prenosi londonski Gardijan.\nOn je rekao da ovaj sporazum garantuje "stopostotnu bezbednost", nakon što su američki zvaničnici iskazali bojazan u vezi sa pristupom podacima korisnika od strane kineskih vlasti.\nRojters je u četvrtak preneo da će nova kompanija "Tik-Tok global" imati većinu američkih direktora, američkog izvršnog direktora i bezbednosnog stručnjaka.\nTramp je rekao da će "Tik-Tok global" biti u potpunosti kontrolisan od strane kompanija "Orakl" i "Volmart" i da će njeno sedište biti u Teksasu, preneo je Tanjug.\nKompanija se navodno složila da će donirati 4,2 milijarde evra fondu za obrazovanje u SAD.\nTramp zabranio Tik-Tok i „Vi čet“\nTik-Tok razotkrio američki strah od gubitka moći nad društvenim mrežama\n07:23 EU: Od maja 651.000 vakcina za Zapadni Balkan, Srbiji 36.000\n07:22 Mediji: Američki ambasador u Moskvi ipak ide na konsultacije u Vašington\n07:17 Zapaljena srpska kuća u Mostaru


Pohvala jedino za uvođenje Poverenika za samostalnost tužilaca\nVi ste ovde: Početna Aktivnosti Vesti Pohvala jedino za uvođenje Poverenika za samostalnost tužilaca\nDatum: 16 mart 2018\nU izveštaju organizacije Grupe država protiv korupcije (GRECO), pod tačkom 60, između ostalog pohvaljena je inicijativa uvođenja Poverenika za samostalnost tužilaca. Naime, Državno veće tužilaca je prošle godine donelo odluku kojom se formira institucija Poverenika za samostalnost tužilaca „u cilju jačanja samostalnosti i institucionalnog integriteta javnog tužilaštva i zaštite i jačanja samostalnosti i profesionalnog integriteta nosilaca javnotužilačke funkcije“.\nKako je Insajder ranije pisao, u toku prošle godine, Poverenik za samostalnost tužilaca Goran Ilić utvrdio je najmanje dva slučaja političkog pritiska na javne tužioce u Srbiji. U prvom slučaju utvrđeno je da je bilo političkih pritisaka na postupajućeg tužioca u Mionici.\nKako je Insajder ranije pisao, na tužiteljku koja je postupala u predmetu falsifikovanja biračkih spiskova, pritisak su vršili pripadnici jedne stranke vladajuće koalicije.\nDrugi slučaj odnosio se na pokušaj pritiska gradonačelnika na postupajućeg tužioca Osnovnog javnog tužilaštva u Valjevu.\nPoverenik je, kako je Insajder objavio, u svom izveštaju tad napisao da je gradonačelnik narušio “ravnotežu dozvoljene i potrebne kritike zarad ostvarivanja uticaja na rad i odlučivanje javnog tužilaštva, i to u predmetima za koje je lično zainteresovan”.\nMinistarka pravde Srbije Nela Kuburović izjavila je danas povodom nesklada između izveštaja GREKA i sopštenja Ministarstva pravde, da ako se pročita izveštaj, kako je navela, može se videti da nigde nije rečeno da nijedna preporuka nije ispunjena , već da su ispunjene delimično. Ona je rekla da je to izveštaj iz 2015. i da je ostavljen rok do kraja godine da se „ponovo ispune preporuke koje su date u tom periodu“.\nKuburovićeva je navela da su borba protiv korupcije i uspostavljanje nezavisnog i odgovornog pravosuđa jedan od glavnih ciljeva Srbije.\n"Ispunjavanje preporuka GREKA predstavlja proces u kome kontinuirano učestvuju svi državni organi na koje se taj proces odnosi: Narodna skupština Srbije, Ministarstvo pravde, Ministarstvo finansija, Visoki savet sudstva, Državno veće tužilaca, Agencija za borbu protiv korupcije", podsetila je ministarka.\nRaskorak između preporuka i učinka\nMinistarstvo pravde juče je saopštilo da Srbija ubrzano radi na ispunjavanju preporuka tela Saveta Evrope za borbu protiv korupcije – GREKO, od kojih su gotovo sve u većem delu već ispunjene.\nSaopštenje je usledilo ubrzo pošto je GREKO u najnovijem izveštaju objavio da Srbija nije primenila nijednu preporuku za sprečavanje korupcije među poslanicima, sudijama i tužiocima.\nTelo Saveta Evrope zaključuje u izveštaju da je veoma nizak nivo ispunjenja preporuka "ukupno gledano nezadovoljavajući", i poziva šefa srpske delegacije da dostavi izveštaj o napretku u primeni svih neispunjenih preporuka što pre, a najkasnije do 31. oktobra.\nGRECO je 2015. preporučio Srbiji preduzimanje mera za dalje poboljšanje transparentnosti parlamentarnog procesa. Istaknuta je potreba uvođenja pravila o transparentnosti kontakata poslanika s lobistima i trećim stranama, zbog visokog rizika od nedozvoljenog uticaja.\nMeđu preporukama iz 2015. godine bilo je i jačanje nezavisnosti i uloge Visokog saveta sudstva i Državnog veća tužilaca, kao i promena procedura za izbor sudija, predsednika sudova i tužilaca.


Foto: Jelena Đurđević | U Okružnom sudu Banjaluka posao dobila kćerka tužiteljke\nNikola Vidačković 31.08.2017 07:00\nBANJALUKA - Grupa psihologa, kandidata koji su se prijavili na konkurs u Okružnom sudu Banjaluka, tvrdi da je kandidatkinja koja je dobila posao primljena jer joj je majka poznata tužiteljka i da im je čudno da je upravo ona osvojila skoro maksimalan broj bodova.\n"Zadnjeg dana jula dobijam odgovor s obrazloženjem da je za radno mjesto psiholog primljena kandidatkinja Sara Brković, koja je navodno uspjela dobiti 58 bodova od mogućih 60. Osvojiti 58 poena od 60 je nemoguće ako niste dobili pitanja, jer su toliko širok dijapazon znanja obuhvatila da je praktično nemoguće bilo znati ih do te mjere. Obrazložili su nam da se gledao i prosjek ocjena, koji uopšte nije bio naveden u konkursu, a ona se školovala na privatnom fakultetu", kaže za "Nezavisne" Danijela Mlađenović, diplomirani psiholog i jedna od nezadovoljnih koja nije prošla na konkursu za zapošljavanje.\n"Da stvar bude nevjerovatna, saznajem prije nekoliko dana da je Sara Brković kćerka tužiteljke Svetlane Brković (zamjenica glavnog republičkog tužioca). Da li je to slučajnost", pita Mlađenovićeva.\nJuče nismo uspjeli dobiti telefonski broj Sare Brković kako bismo čuli njen komentar, a u kancelariji tužiteljke se niko nije javljao na fiksni telefon.\nIz Okružnog suda Banjaluka demantuju navode nezadovoljnih kandidata i kažu da je sve urađeno po propisima.\n"Kategorično tvrdim, što sve po potrebi mogu i argumentovati, da je navedena konkursna procedura u potpunosti izvršena sa svim relevantnim procedurama i da sam u okviru te procedure donijela rješenje o prijemu Sare Brković u radni odnos u ovaj sud", kazala je za "Nezavisne" Marija Aničić-Zgonjanin, predsjednica banjalučkog Okružnog suda.\n"U skladu s propisima o takovoj žalbi bi odlučivala predsjednica Suda jer ne postoji drugostepeni organ. Međutim, eventualno odbijanje takve žalbe daje podnosiocu pravo da protiv ovog suda podigne sudski spor pred nadležnim sudom", kazala je Aničić-Zgonjaninova.\n"Ovo je ipak mali grad i sve se sazna, ko je čije dijete. Znao sam doći i prije ovoga na neki konkurs i da mi ispred vrata neko od kandidata kaže 'nemoj se nervirati, ovo je za mene raspisano'", rekao je Zeljić.\n"Meni je sada najvažnije da odem negdje u inostranstvo, jer ne mogu više da živim u zemlji gdje kao diplomirani psiholog čistim tuđe stanove i kosim travu. Veoma sam nezadovoljan, imali smo mnogo kvalitetnijih kandidata, ali za njih nema posla", rekao je Zeljić.\nPrema izvještaju Komisije za izbor, za posao je stiglo 40 prijava, a devet ih je u startu odbačeno zbog toga što nisu bile potpune. Na testiranje se nije odazvalo dvoje, tako da je na kraju pristupilo 29 kandidata.\nPismeni test je sadržavao 10 pitanja, a odgovor na svako pitanje bodovala je Komisije bodovima od jedan do pet, tako da je svaki kandidat mogao maksimalno dobiti 45. Na usmenom testiranju su imali šansu da osvoje još 15 bodova, koje je takođe davala Komisija.\nSara Brković osvojila je 58 bodova od mogućih 60. Ostali rangirani koji su prošli u drugi krug su imali od 30 do 57 bodova.\nOkružni sud Banjaluka Banjaluka posao


Objavljeno: 18:21, 15. априла 2013.\nBANJALUKA, Sezona grijanja danas se zvanično završava, a ukoliko tri dana uzastopno temperatura bude ispod 12 stepeni Celzijusovih banjalučka „Toplana“ nastaviće sa isporukom toplotne energije, ali ne duže od 1. maja, kada počinje ispuštanje vode iz sistema i redovni godišnji remont.\nIz „Toplane“ podsjećaju da je mreža dotrajala i neophodna je kompletna rekonstrukcija, te da je u protekloj sezoni bilo uobičajenih tehničkih problema zbog kojih je u pojedinim periodima toplotna energija isporučivana po izmijenjenom režimu rada.\nU „Toplani“ navode da su imali i određen broj pritužbi na kvalitet grijanja, međutim, provjerom kvaliteta grijanja u svim stanovima iz kojih su stigle reklamacije utvrđeno je da je samo trećina prigovora bila opravdana i tim potrošačima je odobrena bonifikacija.\nIz „Toplane“ poručuju da će u periodu između dvije sezone grijanja biti učinjeni maksimalni napori da, u skladu sa finansijskim mogućnostima, budu otklonjeni svi kvarovi zbog kojih je tokom ove sezone bilo problema u isporuci toplotne energije.\n„Uvjereni smo da ćemo u otklanjanju uočenih slabosti, kao i do sada, imati pomoć grada i Vlade Republike Srpske“, navodi se u saopštenju banjalučke „Toplane“. Srna


Srbija: Prvi javni čas bosanskog jezika – Minber\nvelj. 21, 2013 at 10:46 am\nU pojedinim školama Novom Pazaru, Tutinu, Sjenici i Prijepolju u četvrtak, na svjetski Dan maternjeg jezika, počinje pripremna nastava na bosanskom jeziku.\nU nekoliko škola u tim sandžačkim gradovima bit će održan javni čas bošnjačke historije i kulture, najavljeno je iz Bošnjačkog nacionalnog vijeća (BNV).\nOko 500 đaka Bošnjaka u 12 oglednih odjeljenja, od pripremnog do gimnazija, učit će nov predmet bosanski jezik i književnost, rekao je predsjednik BNV-a Esad Džudžević i najavio da će i drugi predmeti, poput historije, muzičkog, likovnog, u jednom procentu imati nove sadržaje.\nJavnom času u novopazarskoj Gimnaziji će prisustvovati predsjednik Vijeća s delegacijom i ministar prosvjete, nauke i tehnološkog razvoja Srbije Žarko Obradović sa saradnicima, navodi se na internet stranici BNV-a.\n“Praktično, đaci će slušati srpski jezik prema postojećem rasporedu, plus četiri-pet časova bosanskog jezika”, rekao je Džudžević Tanjugu prije nekoliko dana i naveo da će bošnjački učenici dobiti dodatak postojećem udžbeniku historije sa 15 posto sadržaja iz nacionalne historije Bošnjaka.\nTakođer, predmetu likovno se pridodaju radni listovi sa 30 posto novog sadržaja, a iz muzičkog dodatnih 60 procenata lekcija koje se odnose na kulturno naslijeđe Bošnjaka.\nOstali predmeti do kraja marta\nOstali opći predmeti, matematika, fizika, slušat će se na bosanskom jeziku od kraja marta, rekao je Džudžević i naveo da je u toku prevođenje tih udžbenika na bosanski jezik.\nOn je najavio da će u aprilu biti provedena anketa među roditeljima u kojoj će se opredjeljivati na kom jeziku će njihova djeca pratiti nastavu od septembra.\n“Djeca koja se izjasne za bosanski od 1. septembra slušat će srpski jezik i književnost kao nematernji, sa dva časa sedmično”, kazao je Džudžević i najavio da će bosanski jezik predavati nastavnici koji su do sada predavali srpski jezik, a u međuvremenu su završili obuku i dobili su certifikate.\nNacionalni prosvetni savet (NPS) je 5. februara donio odluku o dopuni Pravilnika o planu udžbenika s udžbenicima za nastavu na bosanskom jeziku.\nKada traže uvođenje bosanskog jezika u škole, Bošnjaci iz Sandžaka uglavnom se pozivaju na evropska prava nacionalnih manjina, od kojih je najznačajnije pravo na svoj jezik.


U pismu se navodi i da ovaj predlog Zakona omogućava Vladi da nametne obavezu svim velikim javnim preduzećima da imaju izvršni odbor, dok prema trenutno važećem Zakonu postoji samo jedan direktor zadužen za upravljanje preduzećem. Prema mišljenju Svetske banke to bi trebalo da obezbedi dodatnu stručnu kompetentnost najvišeg rukovodstva, ali da istovremeno i poveća odgovornost kroz uvođenje internih "provera i bilansa". Konačno, predloženi Zakon bi uveo željena poboljšanja u transparentnost poslovanja javnih preduzeća. Svetska banka naglašava da usvajanjem predloga Zakona, svi poslovni planovi javnih preduzeća, kao i kvartalni izveštaji, bi morali biti objavljeni na internet stranici preduzeća. Time bi se omogućio, kako građanskom društvu, tako i zakonodavnim telima, znatno bolji uvid u poslovanje i rezultate državnih preduzeća čime bi se postigla i veća odgovornost.\n"Sve u svemu, verujemo da bi predloženi novi zakon bio veoma značajan korak u pravom smeru i nadamo se da će zakonodavac podržati napore Vlade Srbije da se unapredi i modernizuje okvir upravljanja u sektoru javnih preduzeća. Spremni smo da pomognemo na svaki način na koji možemo i koji bi i Vlada smatrala potrebnim u cilju implementacije ovih izuzetno važnih reformskih napora", navodi se u pismu.\nIzvor: Vebsajt Ministarstva finansija i privrede, 2.12.2012.


Čanak i Stjepanović o Šešelju i Hrtkovcima | N1 Srbija\nČanak: Tužilaštvo moralo da reaguje na Šešelja\n07.05.2018. |10.56 |\nPredsednik Lige socijaldemokrata Vojvodine Nenad Čanak izjavio je u Novom danu da je lider radikala Vojislav Šešelj u Hrtkovcima uspeo da pokaže da "postoji ozbiljan nesporazum u ovoj zemlji".\n"Jer, ako osuđeni ratni zločinac može da preti da će ponoviti zločine za koje je osuđen na 10 godina zatvora, okupljanjima na mestu gde je pre 26 godina počinjen taj zločin, na to je moralo da reaguje tužilaštvo. Državni organi nisu samo policija, koja je uradila svoj posao, ali ne razumem tužilaštvo, ne razumem pravosuđe", ocenio je Čanak.\nDodao je da ne razume ni situaciju u zemlji u kojoj se sa toliko bolećivosti gleda na Šešeljeve postupke i smatra da je to posledica činjenice da je koalicija na vlasti toliko široka da se trudi da zahvati i levo i desno krilo.\n"Od samoproklamovanih antifašista kao što je Aleksandar Vulin pa do desnog dela političkog spektra. I onda se vrlo tanano mora voditi politika ako hoćete da imate tako širok zahvat. U tom svetlu mislim da je to bio određeni kompromis ljudima sa jakim nacionalnim nabojem", smatra Čanak.\nPrema mišljenju Čanka, građani Hrtkovaca bi želeli da sve ostane deo istorije.\n"Ne može se zaboraviti ni oprostiti, ali da se gleda u budućnost, a ne u prošlost", rekao je Čanak.\nStjepanović: Ako država ne reaguje znači da je na strani Šešelja\nNemanja Stjepanović iz Fonda za humanitarno pravo izjavio je u Novom danu da mu nedeljna dešavanja u Hrtkovcima izgledaju kao da se država stavila između fašizma i antifašizma.\n"Mi nemamo državu koja se jasno određuje i koja kaže ovo je neprihvatljivo. Ovo je odlična bila prilika da država pokaže da je protiv toga", kaže Stjepanović.\nPrema njegovoj oceni, Šešelj je uspeo u svojoj nameri i praktično održao miting u Hrtkovcima.\n"Ako država ne reaguje, onda to znači da je država ponovo na Šešeljevoj strani, iako izgleda da on ponovo igra ulogu omiljenog opozicionara", smatra Stjepanović.\nDodaje da ako država nastavi da žmuri onda može doći do eskalacije.\nPogledajte snimak Teme jutra:\nNemanja Stjepanović Hrtkovci Vojislav Šešelj Srpska radikalna stranka\nA ja pomislih na tebe!\nNenade Nenade tako inteligentan a tako naivan. Razmisli malo,\nDa nema Šešelja Čanak bi odavno nestao sa političke scene.Ni o čemu drugome ni ne priča osim o Šešelju.Naravno Vučića ni da okrzne, kao eto primoran je da toleriše Šešelja zbog svojih glasača.Koliko ga brani i opravdava to prevazilazi sve granice bilo kakvog ukusa.


Poseta francuskog predsednika Beogradu - 2001-12-07\nŠirak je posle razgovora sa jugoslovenskim predsednikom Vojislavom Koštunicom rekao je da æe sporazum o asocijaciji i stabilizaciji izmeðu Jugoslavije i Evropske unije uskoro biti potpisan i da æe to biti prvi korak naše zemlje ka Evropskoj uniji. Veæ su održana dva sastanka jugoslovenskih i predstavnika Evropske unije koji suocenjeni kao veoma pozitivni, ali za uèlanjenje Jugoslavije biæe potrebno dve, tri ili èetiri godine pregovora koji æe omoguæiti jedinstvo evropske porodice, rekao je francuski predsednik. Poštovanje granica i prava manjina su principi jugoslovenske politike koji su neophodni za povratak u evropsku porodicu, rekao je Širak.\nGovoreæi o saradnji Jugoslavije sa Haškim sudom, Žak Širak je primetio da se ona znatno poboljšala i istakao da svi koji su poèinili zloèine moraju da odgovaraju pred Haškim tribunalom bez obzira na nacionalnost i poreklo.\nKao glavne teme razgovora jugoslovenski predsednik Vojislav Koštunica naveo je odnose u federaciji, situaciju na Kosovu posle izbora, sporazum s Pariskim klubom i bilateralne odnose. Koštunica je tokom razgovora izrazio spremnost na saradnju sa Hagom i ponovio da je to jedna od naših meðunarodnih obaveza i jedna od karika u saradnji sa meðunarodnom zajednicom. Ali, zalažemo se za da ta saradnja bude pravno utemeljena i mislim da su stvoreni uslovi da do toga doðe donošenjem jednog valjanog zakona o saradnji sa tim sudom, rekao je Koštunica.\nU ambasadi Republike Francuske predsednik Širak sastao se u odvojenim susretima sa predsednikom Crne Gore Milom Ðukanoviæem i srpskim premijerom Zoranom Ðinðiæem. Posle razgovora Ðinðiæ je novinarima izjavio da je dobijena potpuna podrška za reforme i mnogo pohvala na raèun onoga što radimo na ekonomskom planu. ”Zamolili smo predsednika Širaka da ohrabri francuske investitore da ulažu u Srbiju i on je obeæao i dobili smo obeæanje da æe Francuska podržati naš zahtev da 2004. godine dobijemo status kandidata za Evropsku uniju,“ rekao je Ðinðiæ.\nCrnogorski predsednik Milo Ðukanoviæ rekao je da je francuskom predsedniku objasnio razloge zbog kojih æe Crna Gora predložiti Srbiji da se njihovi buduæi odnosi urede na osnovama obostrane nezavisnosti, ali i da Crna Gora pristaje na nastavak dijaloga o buduænosti zajednièke države bez uslovljavanja. ”Ali, ako se oko toga ne možemo složiti, onda moramo na neki naèin izaæi iz pat pozicije, a taj izlazak vodi nas preko referenduma kao jedinog ustavnog sredstva da vidimo šta to hoæe graðani Crne Gore i da na to pitanje stavimo taèku a da nezavisno od tog ishoda nastavimo da gradimo odnose izmeðu Srbije i Crne Gore onako kako to dolikuje,“ rekao je Ðukanoviæ.


Povoljni uslovi za vožnju, oprez zbog mogućih odrona - Glas Srpske\nSrna 23.07.2021 08:45\nBANjALUKA- Saobraćaj se na većini puteva u Republici Srpskoj i Federaciji BiH odvija uz povoljne vremenske uslove, a iz Auto-moto saveza (AMS)Republike Srpske skreću pažnju na moguće odrone zemlje i kamenja na kolovoz na dionicama koje prolaze kroz usjeke i pored kamenih kosina.\nZbog radova na dionici regionalnog puta Jezero - Šipovo najavljena je potpuna obustava saobraćaja danas od 7.00 do 18.00 časova.\nSaobraćaj se u tom periodu odvija alternativnim pravcem Šipovo - Gerzovo - Baraći - Mrkonjić Grad.\nU organizaciji AMS Republike Srpske i Auto-moto društva "Vlasenica", a povodom održavanja auto-trka na brdskim stazama "Vlasenica 2021", biće zabranjen saobraćaj za sva vozila na dionici magistralnog puta Vlasenica - Han Pijesak sutra u vremenu od 12.00 do 15.00 časova i u nedjelju, 25. jula, u vremenu od 10.30 do 14.00 časova.\nZa vrijeme obustave, saobraćaj će se preusmjeriti na alternativne putne pravce Vlasenica - Kladanj - Sarajevo i Vlasenica - Kladanj - Olovske Luke - Petrovići - Nevačka - Han Pijesak - Sokolac.\nZbog rekonstrukcije dionice regionalnog puta Tedin Han - granica Republike Srpske FBiH Križ izmijenjen je režim odvijanja saobraćaja.\nZbog izgradnje kružne raskrsnice, izmijenjen je režim odvijanja saobraćaja na spoju dionica magistralnih puteva Doboj - Doboj (Poljice) i Rudanka - Doboj.\nZbog brojnih odrona i opasnosti od klizišta, na magistralnom putu Brod na Drini - granični prelaz Hum-Šćepan Polje putnička vozila saobraćaju otežano, dok je za teretna vozila saobraćaj obustavljen.\nZbog deminerskih radova na dionici magistralnog puta, na lokalitetu mjesta Vojkovići, u Ulici Druge Sarajevske brigade - Krupac (Ulica Ravnogorska), u vremenu od 8.15 do 15.00 časova povremene su obustave saobraćaja, u intervalima 30 minuta obustave i 10 minuta propuštanja saobraćaja.\nZbog deminerskih radova na dionici magistralnog puta Brod-Odžak u mjestu Klakar Donji u vremenu od 8.00 do 15.00 časova radnim danima povremene su obustave saobraćaja, u intervalima 30 minuta obustave i 10 minuta propuštanja saobraćaja.\nNa dionicama puteva međuentitetska linija FBiH-Republike Srpske Stanić Rijeka - Doboj - Derventa - granični prelaz Brod i Prijedor - granični prelaz Gradina kreće se prevoz vangabaritnog tereta, pa vozačima iz AMS skreću pažnju da voze opreznije i da poštuju uputstva ovlaštenih lica iz pratnje.\nNa području danas u vremenu od 11.00 do 16.00 časova, zbog radova na ispitivanju mosta, biće obustavljen saobraćaj na petlji Blatuša na silaznoj rampi Zenica - Sarajevo.\nZa vrijeme obustave saobraćaj će se preusmjeriti na alternativne pravce.\nPojačan je promet vozila na izlazu iz BiH na graničnim prelazima Hum, Zupci i Deleuša, javio je BiHAMK.\nGranični prelazi Gabela - Gabela Polje, Kozarska Dubica - Hrvatska Dubica, Vaganj - Bili Brig, Hadžin Potok - Bogovolja, Orahov Do - Slano i Duži – Imotica otvoreni kao međunarodni granični prelazi.


Dogovoreni zaključci za deblokadu Elektroprenosa BiH - Klix.ba\nDogovoreni zaključci za deblokadu Elektroprenosa BiH\n3.2.2012. u 14:39\nNa vanrednoj sjednici Skupštine akcionara Elektroprenosa BiH, danas u Banjoj Luci, donesen je zaključak da će ta zajednička kompanija za prijenos električne energije ubuduće poslovati tako da će investiranje u mrežu oba entiteta biti srazmjerno kapitalnom učešću dvaju entiteta u iznosu 58,89 u Federaciju BiH, a 41,11 u Republici Srpskoj.\nStruktura zaposlenih u kompaniji će odgovarati kapitalnom učešću, a radi deblokade njenog rada, a do izmjene akata koji u narednom periodu trebaju da usaglase resorni ministri, odluke će uprava donositi konsenzusom i vođenje kompanije će usaglašavati sa članovima akcionara, odnosno između dvojice premijera.\nNa današnjoj drugoj vanrednoj sjednici Skupštine akcionara „Elektroprenosa“, kojom su predsjedavali entitetski premijeri Nermin Nikšić i Aleksandar Džombić, donesen je zaključak po kojem su nadležni ministri dobili zadatak da usaglase stavove i predlože izmjene i dopune Statuta te ga usaglase sa zakonskim rješenjem, a u roku od 30 dana da bi se razmatrali na Skupštini akcionara.\nPokrenuta je i inicijativa za izmjenu Zakona o osnivanju kompanije u tački koja definira raspodjelu dobiti, a novim izmjenama omogućit će da se oko 100 miliona dobiti može rasporediti i ranije, jer je sadašnjim članom bilo regulirano da se to ne može vršiti prvih 10 godina.\nFormirane su dvije ekspertske grupe koje će rješavati status 110-kilovoltne mreže u BiH, kao i druga za odnos nezavisnog operatera sistema u BiH „Elektroprenosa BiH“.\nFederalni premijer Nermin Nikšić je dodao da je poznat stav njegove vlade da je protiv toga da se 110-kilovoltna mreža vrati entitetima, ali da ostaje da se sačeka stav ekspertne grupe.\nUsvojena je i preporuka Upravnog odbora da razriješi postojeću upravu koja je u statusu vršioca dužnosti te pokrene proceduru za izbor nove.\nFederalni premijer Nermin Nikšić izrazio je zadovoljstvo radom i dogovorenim zaključcima na ovoj sjednici.\n"Mogli smo da nastavimo politiku koja je ovu kompaniju dovela u ovu blokadu ili da izaberemo jedan drugi pristup po kojem će se dogovarati u općem interesu da bi kompanija počela da radi kako je potrebno za sve građane i korisnike", naslasio je Nikšić i posebno je zahvalio resornim ministrima koji su usaglašavanjem stavova dali doprinos da je danas bilo moguće usaglasiti stavove.\nI on i Džombić će, kaže, biti na raspolaganju i novom menadžmentu kompanije da bi ona profunkcionirala u zakonskim okvirima i dala doprinos razvoju mreže u BiH.\nTakođer je i Džombić izrazio zadovoljstvo što je sjednica bila uspješna zato što joj je prethodilo usaglašavanje principa te da se nada će se „Elektroprenos“ deblokirari i početi uspješno da radi.\nDvojica premijera su izrazila spremnost i da se razgovara o nekim zajedničkim projektima dviju vlada te zajedničkim investicijama.\nPremijer wen: Kina nema namjeru da kupi Evropu\n03.02.2012. u 15:31\nOzvaničen nastavak saradnje Sarajevo FIlm Festivala i Raiffeisen banke\n03.02.2012. u 13:50


Rusija, Iran i Turska garant sporazuma u Siriji – Haber.ba\nRusija, Iran i Turska garant sporazuma u Siriji\nEvakuacija stanovnika sirijskog grada Halepa trebalo bi da bude završena za najviše dva dana, saopštili su danas ministri vanjskih poslova Rusije i Turske.\nMinistri inostranih poslova Rusije Turske i Irana na sastanku u Moskvi\nDo sada je evakuasano 37 hiljada ljudi i cilj je da svi napuste Halep do srede, saopštio je na Twitteru turski šef diplomatije Mevlut Čavušoglu, piše “Glas Amerike“…\nRuski ministar vanjskih poslova Sergej Lavrov je posle sastanka sa kolegama iz Turske i Irana u Moskvi rekao novinarima da su tri zemlje upotrebile svoj uticaj da se započne evakuacija.\nMinistri, koji su razgovarali o budućnosti Sirije, saglasili su se da budu garant mirovnih pregovora i da rade na proširenju prekida vatre u drugim delovima Sirije. Takođe su utvrdili nacrt prijedloga koji, prema navodima Rusije, predstavlja okvir za primirje u Siriji i potencijalno kraj rata.\nMeđutim, primirje ne bi obuhvatalo Islamsku državu, Front Fatah al-Šam i libansku ekstremističku organizaciju Hezbolah, koja podržava sirijsku vladu.\n“Iran, Rusija i Turska spremni su da pomognu u pripremi sporazuma između sirijske vlade i opozicije i da budu njegov garant”, naveo je Lavrov u zajedničkom saopštenju tri zemlje.\nU međuvremenu, Hezbolah je zaprijetio da će da napadne posljednja pobunjenička područja u Halepu, navodeći da su sirijske snage uputile posljednji poziv stanovnicima da napuste istočne oblasti u tom gradu, koje i dalje kontrolišu opozicione snage.\nSirijski aktivisti procjenjuju da se u istočnom Halepu nalazi oko tri hiljade ljudi.\nTeme:Halep, Iran, izdvojeno, Rusija, Sirija, sporazum, Turska


Nenad Džajević na čelu naprednjaka u Lajkovcu | GEM info\nLajkovac Politika Vesti\nNenad Džajević na čelu naprednjaka u Lajkovcu\n4. februara 2019. 5. februara 2019. Redakcija 0 Comments\nNa konferenciji za novinare OO SNS Lajkovac saopšteno je da je nakon aktuelnih dešavanja došlo do promene na čelu lajkovačkih naprednjaka. Novi poverenik opštinskog odbora SNS Lajkovac je Nenad Džajević koji će ovu funkciju obavljati do izbora na nivou stranke u celom SNS-u, koji su najavljeni do kraja ove godine. Novi potpredsednik stranke pored Ljiljane Molerović i Miloša Miloševića je i dosadašnji predsednik omladine OO SNS Lajkovac Bojan Lukić.\nNenad Džajević, poverenik OO SNS Lajkovac\nDosadašnji potpredsednik OO SNS Lajkovac Nenad Džajević od 22. januara obavlja funkciju poverenika opštinskog odbora, nakon ostavke dotadašnjeg predsednika lajkovačkih naprednjaka Vladana Kostića. Novi potpredsednik opštinskog odbora je dosadašnji predsednik omladine SNS u Lajkovcu Bojan Lukić, a pored njega potpredsednici su Ljiljana Molerović i Miloš Milošević. Sekretar odbora je Milutin Nišavić, a zamenik sekretara Milomir Negić.\nNovi potpredsednik OO SNS Lajkovac Bojan Lukić zahvalio se na ukazanom poverenju.\nBojan Lukić, potpredsednik OO SNS Lajkovac\nPoverenik OO SNS Lajkovac Nenad Džajević je najoštrije osudio pozive na linč i nošenje vešala tokom protesta koji su 2. februara organizovani u Beogradu.\nMislim da danas u 21. veku sa savremenom tehnologijom, medijima, brojnim posmatračima iz Evrope i Srbije izborna krađa nije moguća i to ne može biti izgovor istakao je Džajević i dodao da su izbori jedini put da se na demokratski način osvoji vlast.\nŠeruj post "Nenad Džajević na čelu naprednjaka u Lajkovcu"\n← Najava programa za februar biblioteke Dimitrije Tucović\nSvetski dan borbe protiv raka 4. februar – U laboratoriji ”Hemikal” 15% popust na tumor markere →


Iz Kancelarije za KiM obezbeđena pomoć za 461 porodicu zbog poplava\nPomoćnica direktora Kancelarije za KiM za infrastrukturne projekte, Jelena Stojković, obišla je danas više domaćinstava u Kosovskom Pomoravlju, koja su usled poplava pretrpela štetu na pomoćnim objektima i sa njima razgovarala o problemima, ali i najavila pomoć Srbije i Kancelarije za KiM.\nPomoÄ‡nica direktora Kancelarije za KiM, Jelena StojkoviÄ‡ sa porodicama kojima je uruÄena pomoÄ‡ (Foto Kancelarija za KiM)\nStojkovićeva je zajedno sa predsednicom Privremenog organa opštine Кosovska Кamenica Tanjom Aksić prvo obišla Ranilug i domaćinstva Dragana Ristića i Dragana Mitrovića koja su tokom ovogodišnjih poplava pretrpela štetu na pomoćnim objektima, a sada su dobili pomoć za saniranje štete.\nOna je navela da je Кancelarija za Кosovo i Metohiju na osnovu izveštaja komisija opredelila po 50.000 dinara za 461 domaćinstvo u pokrajini koje je usled vanredne situacije i poplava pretrpelo štetu na pomoćnim objektima, te se pod tim podrazumevaju štete na šupama, radionicama, garažama.\n"Prošle nedelje počeli smo sa sukcesivnom isplatom jednokratne pomoći za pomoćne ekonomske objekte koji su oštećeni u ovogodišnjim poplavama. Reč je o 461 porodici koja živi na teritoriji oština gde je bila proglašena vanredna situacija. U prvoj etapi pomoći, država je pomogla sa po 1.000 evra porodice koje su pretrpele štetu na objektima u kojima se stanuje. Međutim, kako ima domaćinstva kojima su i pomoćni objekti oštećeni, kao što su šupe, štale, podrumi, te nismo hteli njih da zanemarimo i da im ne pomognemo, pa smo napravili program i njih smo obuhvatili novom jednokratnom pomoći od po 50.000 dinara", rekla je Stojković.\nNakon što je posetila Ranilug, Stojkovićeva je u selu Glogovce posetitla šestočlano domaćinstvo Aleksandra Denića kome je sredstvima Кancelarije izgrađena kuća, kao i petočlanu porodicu Aleksandra Кostića iz sela Tomance koja je takođe preko Кancelarije za Кosovo i Metohiju dobila novi krov nad glavom.\nPotom je obišla i selo Donje Кorminjane i upoznala se sa problemima porodica Slobodana Popovića i Stojana Antića kojima će sredstvima Кancelarije biti izgrađeni novi domovi.\nOna je dodala da je stambeno zbrinjavanje naroda na Kosovu jedan od prioriteta Kancelarije za KiM.\n"Stambeno zbrinjavanje našeg naroda u pokrajini jedan od prioriteta Кancelarije za Кosovo I Metohiju, jer se na taj način stvaraju uslovi za ostanak i opstanak na prostoru Кosova I Metohije", zaključila je Stojković.\n30.06.2022 Nikoli Nedeljkoviću određen pritvor od 30 dana (1525)\n30.06.2022 Dva puta privođen zbog pevanja ‚‚Kosovo je srce Srbije‚‚ (615)\n30.06.2022 Ručni radovi i razvoj ženskog preduzetništva (451)\n30.06.2022 Rakočević: Mi 20 godina živimo te „oluje“, saterani smo u geto (284)


30.06.2022 13:22 B.Stojkovski\nFudbaleri vojvođanskog ligaša Mladosti iz Omoljice prošle sezone završili su na šestom mestu sa osvojenih 43 bodova, ostvarili 12 pobeda, 7 remija i 11 poraza. Predsednik kluba Miroslav Radojičić koji je dao svoje viđenje za proteklu sezonu rekao je: - Generalno nismo zadovoljni kako smo završili prvenstvenu trku sigurno da je moralo da bude bolje i da smo trebali osvojiti više bodova....\n29.06.2022 18:44 Ašković\nMladom treneru Marku Andrejiću preseo je odmor u Crnoj Gori, kada su ga juče čelnici Borca iz Sakula obavestili da odustaju od daljeg takmičenja u Srpskoj ligi, Vojvodina. Već jutros je poslat dopis FS Vojvodine o namerama kluba da više ne bude srpskoligaš. Informacija je iznenadila Andrejića, pogotovu što je za ponedeljak zakazao prozivku, dogovorio odigravanje kontrolnih utakmica i u...\n28.06.2022 18:48 B.Stojkovski\nFudbaleri Borca iz Starčeva u protekloj sezoni je beležili su dobre rezultate u Vojvođanskoj ligi Istok i završili na trećem mestu tabele. Na klupi Starčevaca od 20 kola seo je po četvrti put trener Miljan Blazović koji je na kraju sezone ipak posle odličnih rezultata odlučio da se povuče. Trener Blazović dugo godina je u klubu i ponovo će predvoditi omladince kluba i rekao je: -Prihvatio...


Zamjenik ministra vanjskih poslova BiH mr.sc. Josip Brkić učestvovao je 4. decembra 2019. godine na Petom sastanku političkih direktora zapadnog Balkana s predstavnicima Evropske službe za vanjsko djelovanje (EEAS). Sastankom je predsjedavao zamjenik generalnog sekretara Evropske službe za vanjsko djelovanje (EEAS) Jean-Christophe Belliard.\nTom prilikom razmijenjena su mišljenja o aktuelnoj situaciji u vezi s procesom proširenja EU, pri čemu su učesnici sastanka izrazili razočarenje izostankom odluke Evropskog vijeća u oktobru ove godine o otvaranju pregovora o pristupanju sa Sjevernom Makedonijom i Albanijom.\nNa sastanku je razgovarano i o regionalnoj saradnji na zapadnom Balkanu, posebno u okviru Berlinskog procesa. Predstavnici Srbije, Sjeverne Makedonije i Albanije prezentovali su rezultate sastanaka šefova država i vlada o inicijativi 4 slobode EU na Zapadnom Balkanu, održanih u Novom Sadu i Ohridu. Bilo je riječi i o sastanku koji će se 21. decembra 2019. godine održati u Albaniji. U tom kontekstu zamjenik ministra Brkić istakao je da je BiH potrebno više informacija i detalja o inicijativi, kako bi se ona razmotrila i eventualno zauzelo stajalište. Naglasio je da BiH ne želi inicijativu koja bi služila kao zamjena procesu evropskih integracija, te napomenuo da je za BiH punopravno članstvo u EU strateški prioritet i cilj.\nUčesnici sastanka razgovarali su i o saradnji u okviru Zajedničke vanjske i sigurnosne politike EU, kao i saradnji na multilateralnom nivou, u okviru sistema Ujedinjenih nacija (UN), Organizacije za evropsku sigurnost i saradnju (OSCE) i Vijeća Evrope, pri čemu je zamjenik Brkić istakao punu opredijeljenost BiH multilateralizmu.\nPredstavnici zapadnog Balkana prezentovali su i informacije u vezi sa situacijom sa ilegalnim migrantima, kao i o aktivnostima koje se odnose na pitanje povratka sa stranih ratišta.\nSastanak je bio prilika i za razmjenu mišljenja o odnosima Evropske unije (EU) i zapadnog Balkana s trećim zemljama, kao što su SAD, Rusija, Kina i Turska.\nNa prijedlog zamjenika ministra Brkića naredni sastanak u ovom formatu biće održan u Bosni i Hercegovini u proljeće iduće godine.


Komisija za sprečavanje sukoba interesa raspisuju konkurs za predsjednika\nTraže i 6 članova\nAdministrativni odbor donio Odluku da predsjednik Komisije, Slobodan Leković, prima platu godinu, nakon isteka mandata\n25.08.2014. 11:10h Ažurirano: 17.02.2019. 17:25h\nJavni konkurs za za predsjednika i šest članova Komisije za sprečavanje sukoba interesa biće raspisan sredinom ove sedmice, pošto je aktuelnom sastavu istekao mandat 29. jula, saopšteno je na sjednici Administrativnog odbora.\nČlanovi tog tijela donijeli su Odluku da predsjednik Komisije, Slobodan Leković, prima platu godinu, nakon isteka mandata, analogno pravima ombudsmana.\nPoslanik Socijalističke narodne partije, Aleksandar Damjanović, kazao je da je 29. jula istekao mandat Komisiji i da Crna Gora sada nema Komisiju za sprečavanje sukoba interesa.\n"U ovom trenutku ne može da se vodi postupak shodno Zakonu o sprečavanju sukoba interesa. To znači da se ne mogu da se dostave odgovarajuća rješenja, ne može da se vodi prekršajni postupak", rekao je Damjanović.\nPrema njegovim riječima, argumentacija da je bilo moguće promijeniti sadašnji Zakon o sprečavanju sukoba interesa i definisati posebna pravila za kandidaturu je imala smisla do 30. jula, do završetka rada proljećnog zasijedanja.\n"Imajući u vidu dinamiku rada plenuma, koji počinje od 1. oktobra, i potrebu da se na prvoj sjednici završi postupak imenovanja članova Komisije, smatram da je danas poslednji momenat da se otvori postupak i da se do septembra završe sve obaveze Odbora", naveo je Damjanović.\nRadovan Obradović iz Demokratske partije socijalista (DPS) rekao je da Zakon o sprečavanju sukoba interesa ima nedostatke koji se odnose na posebne uslove na zaposlene u Komisiji.\n"Možemo da raspišemo konkurs, stavljajući opšte uslove da kandidat nije osuđivan, da je državljanin Crne Gore, do onih posebnih uslova da nije član političke partije, ali koji su to ostali posebni uslovi. Imaćemo problematiku da se javi hiljadu, dvije ili više hiljada ljudi", smatra Obradović.\nOn je kazao da u Zakonu ne postoje uslovi za kandidate, navodeći da će to stvariti dodatni problem.\n"Možda bi bilo jedno od mogućih rješenja, obzirom da ne možemo izmišljati posebne uslove, da sagledamo standardizaciju radnih mjesta Komisije, jer su morali precizirati uslove za zaposlene", rekao je Obradović.\nDamjanović je kazao da nema ništa protiv da Leković, analogno pravima ombudsmana, prima platu godinu nakon isteka mandata, napominjući da novi predsjednik Komisije mora biti što prije izabran.\nSlobodan LekovićKomisija za sprečavanje sukoba interesa


Kale - Blic Online\nMasovni obračun Avganistanaca i Eritrejaca u Kaleu, PET RANJENIH\nNajmanje pet migranata je ranjeno u francuskoj luci Kale tokom masovnog obračuna Avganistanaca i Eritrejaca. Mediji prenose da su četvorica Eritrejaca uzrasta između 16 i 18 godina u kritičnom stanju i da su prevezeni na odeljenje hirurgije u lokalnoj bolnici.\nFrancuski ribari blokirali su danas ulaz u luku Kale na severu zemlje, najprometniju luku za putnički saobraćaj u Francuskoj i glavnu ulaznu tačku ka Evropi za britansku robu, zbog čega je u potpunosti obustavljeno kretanje brodova.\nVelika Britanija saopštila je danas da će platiti Francuskoj desetine miliona dolara kako bi sporazum o granici između dve zemlje ostao na snazi i posle Bregzita.\nMakron posetio prihvatni centar u Kaleu\nPredsednik Francuske Emanuel Makron posetio je francusku luku Kale, u kojoj se na stotine migranata krije u pokušaju da uđu u Veliku Britaniju, preneli su francuski mediji.\nSUKOB U LUCI Migranti se sukobili u Kaleu\nPet migranata je ranjeno juče u oružanom sukobu grupa Avganistanaca u francuskoj luci Kaleu, saopštile su lokalne vlasti.\nSUKOB KOD "DŽUNGLE" Masovna tuča migranata kod Kalea, 20 povređeno\nFrancuska otvara dva centra za migrante iz Kalea\nFrancuski ministar unutrašnjih poslova Žerar Kolomb najavio je juče da će biti otvorena dva centra za smeštaj stotina migranata koji su se vratili u severnu luku Kale, nakon što je ogroman improvizovani migrantski kamp tamo srušen prošle jeseni.\nTVRD STAV Francuska ne želi da bude MIGRANTSKI CENTAR\nVlada francuskog predsednika Emanuela Makrona zauzima tvrd stav prema migrantima u Kaleu, a ministar unutrašnjih poslova Žerar Kolomb izjavio je danas da da ne želi da ta severna luka postane "apsces".\n"GARDIJAN" O MIGRANTIMA U SRBIJI Beograd bi mogao da postane NOVI KALE\nMeđunarodna humanitarna organizacija Lekari bez granica (Medecins sans frontieres - MSF) upozorila je da bi Beograd mogao da postane "novi Kale" za migrante koje su napustile evropske vlasti, piše "Gardijan".\nFrancuske vlasti prebacile su autobusima svih 1.616 maloletnih lica bez pratnje iz izbegličkog kampa u Kaleu, rekli su zvaničnici.\nFrancuske vlasti počeće sutra izmeštanje oko 1.500 migranata maloletnika bez pratnje, koji su privremeno smešteni u kontejnere u Kaleu, nakon što je evakuisan kamp "Džungla", rekli su danas zvaničnici.\nU "Džungli" ostalo oko 70 migranata\nMigrantima koji su ostali u kampu "DŽungla" dozvoljeno je da spavaju u preostalim skloništima koja nisu uništena.\nBritanija: Francuska da se pobrine za decu iz kampa u Kaleu\nBritanija je pozvala danas francusku vladu da se postara za decu koja su ostala nezbrinuta u Kaleu nakon rušenja migrantskog kampa u tom lučkom gradu na severu Francuske, javlja AFP.\nNEMAJU GDE U kampu "Džungla" i dalje ima ljudi\nNekoliko stotina migranata ostalo je u izbegličkom kampu u francuskoj luci Kale, iako vlasti tvrde da je kamp prazan.\nZvanično zatvorena "Džungla" kod Kalea\nFrancuske vlasti saopštile su danas da je okončano "čišćenje" izbegličkog kampa u lučkom gradu Kale, tri dana nakon početka operacije rušenja tog kampa.\nGORI "DŽUNGLA" Veliki požar guta izbeglički kamp, svi migranti premešteni širom Francuske\nU migrantskom kampu poznatom kao "Džungla" u francuskom lučkom gradu Kaleu, koji su vlasti počele da ruše, protekle noći izbilo je nekoliko požara, a u jednom od njih je povređen jedan sirijski migrant nakon što je eksplodirala boca sa gasom i prevezen je u bolnicu, saopštile su vlasti, javljaju francuski mediji. Kamp je u međuvremenu ispražnjen.\nDEMOLIRANJE "DŽUNGLE" Počelo rušenje, poslednjih 2.300 migranata napustilo kamp\nGrupa od oko 20 radnika počela je danas radove na rušenju migrantskog kampa "DŽungla" u francuskom gradu Kaleu, koristeći se samo maljevima i rukama, javio je reporter Rojtersa sa lica mesta.\nKaznev: Danas evakuisano 2.318 migranata iz kampa u Kaleu\nIz kampa "Džungla" u francuskom lučkom gradu Kaleu danas je evakuisano 2.318 migranata i odvedeno na druge smeštajne lokacije, izjavio je francuski ministar unutrašnjih poslova Bernar Kaznev, na kraju prvog dana operacije francuskih vlasti s ciljem rušenja ozloglašenog kampa, javlja AFP.\nSamo nekoliko sati pre nego što će radnici početi danas da ruše migrantski kamp "Džungla" u francuskom gradu Kaleu, službenici se utrkuju s vremenom da obrade što više podataka maloletnih migranata kako bi ih prebacili u Britaniju.\nRaseljavanje "Džungle" počinje 24. oktobra\nFrancuska će početi da raseljava migrante iz kampa "Džungla" u Kaleu 24. oktobra, a rasformiranje se očekuje u roku od sedam dana, rekao je danas zvaničnik Ministarstva unutrašnjih poslova.


Vesti online / Vesti / Društvo / Čitaju i ćerka i sin\nGojko Baralić, Minhen, Nemačka\n- "Vesti" sam pratio i ranije, ali prethodnih osam godina sam svakodnevno sa ovim novinama. To se poklapa sa mojim "ulaskom" u folklor i u KUD Jugos i od tada redovno pratim sve što se piše o nastupima i gostovanjima naših kulturno-umetničkih društava u dijaspori, pogotovo u Nemačkoj. U poslednje vreme redovno pratim internet izdanje, tako da mi je postala navika da uveče otvorim "Vesti digital" za sledeći dan. Neretko novine pregledaju moji ćerka i sin, ćerku zanimaju informacije o folkloru, a sa sinom često razgovaram o nekim temama o kojima "Vesti" pišu. Njega zanimaju informacije o sportu i feljtoni.\nDRUŠTVO "Vesti obeležavaju 26. rođendan: Čitaoci uvek na prvom mestu\nDRUŠTVO Vremeplov "Vesti"


Od sutra se ukida mjera kućne izolacije prilikom ulaska u RS – Dnevni list\nOd sutra se ukida mjera kućne izolacije prilikom ulaska u RS\nMjera kućne izolacije od 14 dana, za sve građane koji uđu u Republiku Srpsku, prestaje da važi od sutra – zaključio je Štab za vanredne situacije u RS.\n-Inspektori će, od sutra u 06.00 biti povučeni s graničnih prijelaza, gdje više neće izdavati rješenja o kućnoj izolaciji – rekao je premijer Radovan Višković.\nKaže da će iz RS tražiti da ulazak u BiH bude onakav kako je odlučeno u Srbiji.\n-Na sjednici Štaba je odlučeno da se obratimo Vijeću ministara BiH da tražimo da ulazak građana u BiH bude onakav kao što će sutra Srbija donijeti na svojoj Vladi i bit će u primjeni u petak, a to je da se ide i bez testiranja i kućne izolacije – rekao je Višković u obraćanju na sjednici Narodne skupštine.\nNaglasio da je RS došla na procenat ispod pet posto zaraženih od koronavirusa u proteklih sedam dana.\n-Ako bi se pojavilo žarište kao u Srbiji u Vranju ili nekom drugom mjestu, mi ćemo morati bar lokalno ponovo da djelujemo da to ponovo stavimo pod kontrolu – istakao je Višković.\nKaže da je RS do danas uradila 23.000 testova na virus korona, a Federacija BiH 31.000, te da to nije dupla razlika kako tvrdi opozicija.\n← Previous U Hrvatskoj dvoje novozaraženih, ukupno 2234\nMišustin: Epidemija koronavirusa u Rusiji ulazi u stabilniju fazu Next →


EU ZAUZELA ČVRST STAV PREMA BRITANIJI - TVS\nEU ZAUZELA ČVRST STAV PREMA BRITANIJI\nEvropska unija od Velike Britanije traži da se račun koji će morati da plati za preuzete obaveze iskaže u evrima, navodi se u nacrtu smernica za pregovore EU.\nOsim toga, EU traži i da Britanija garantuje status evropskih građana koji žive u Britaniji, kao i da ostane u nadležnosti Evropskog suda pravde u određenim slučajevima koji je pripremila Evropska komisija.\n"Pristanak na takav sporazum bio bi u suprotnosti sa obećanjem Mejove da će 'okončati nadležnost (evropskog) suda u Britaniji', što se kako se očekuje istaći u manifestu Torijevaca", piše "Gardijan".\nIzbori u Britaniji biće održani 8. juna, a kako su najavili britanski mediji, očekuje se da će Tereza Mej predstaviti predizborni manifest svoje konzervativne stranke, odnosno torijevca i da će glavna obećanja biti istupanje sa zajedničkog tržišta, okončanje slobodnog protoka ljudi i prekid nadležnosti sudija Evropskog suda.\n"To bi je posvađalo sa pregovaračima EU ukoliko dobije na prevremenim parlamentarnim izborima", navodi "Gardijan".\nLideri 27 članica trebalo bi 29. aprila, tokom samita u Briselu, da usvoje smernice za pregovore sa Londonom, nakon čega se 22. maja očekuje usvajanje detaljnijih uputstava za pregovore koji će, kako se očekuje, izistinski početi nakon prevremenih parlamentarnih izbora u Britaniji 8. juna.\nRačun uključuje već obećane doprinose za evropski budžet, kao i za institucije EU poput Evropske centralne banke, Evropske investicione banke, i učešće Britanije u posebnim fondovima poput Evropskog fonda za razvoj i Fonda za izbeglice u Turskoj.\nNe pominje se konkretan iznos računa za Britaniju, ali je prema rečima jednog visokog evropskog zvaničnika, Komisija procenila da će on biti između 55 i 60 milijardi evra.\n"Gardijan" prenosi da Britanija smatra da bi za tumačenje pravila o odnosima Velike Britanije i EU bilo bolje uspostaviti poseban sud EU - Velika Britanija ili neformalniji sistem bez sudija, dok Komisija u dokumentu navodi da bi EU mogla da razmotri "alternativni" sistem za rešavanje sporova u vezi sa ugovorom, ali da to mora biti institucija ekvivalentna Evropskom sudu.\n"Kao dodatan pokazatelj koliko će istupanje iz EU biti složeno, dokument donosi i plan za robu koja je puštena na tržište pre Bregzita sa bilo koje strane nove granice EU-Velike Britanije, pri čemu se navodi da će se primenjivati evropska pravila ukoliko se prodaje nakon istupanja zbog neizvesnosti oko garancija, oznaka i drugih pitanja", navodi "Gardijan".


2022. – BALKAN TV NOVI SAD\n19/05/2022Redakcija BALKAN TV0\nNapitak koji čisti organizam, jednostavan i veoma ukusan. Sastojci: – 2 pomorandže – 2 jabuke – 1 banana – 2 kriške ananasa – 1 kašičica rendanog đumbira – 1/2 isceđenog limuna ili limete – cimet […]\nTelo pokojnog Mateja Periša biće ispraćeno u petak iz crkve Svetog Ante u Beogradu za Split, gde će biti sahranjen, saopšteno je iz Beogradske nadbiskupije. Kako se navodi, telo će biti izloženo u crkvi od […]\nHaški tribunal odbio je zahtev generala Nebojše Pavkovića za prevremeno oslobađanje, iako je on izdržao dve trećine kazne od 22 godine zatvora zbog zločina nad kosovskim Albancima. U danas objavljenoj odluci, predsednik suda Karmel Ađijus […]\nMandatar za sastav nove vlade Slovenije Robert Golob rekao je u četvrtak da vidi tu zemlju u budućnosti kao ekonomski naprednu, solidarnu i pravednu državu, koja će se razvijati po zapadnoevropskom modelu, optuživši odlazeću vladu […]\nPredstavnici Evropske unije i Svetske banke u Beogradu su potpisali ugovor o zajedničkom projektu za podršku istraživanju, inovacijama i preduzetništvu u Srbiji. Ugovor su u Naučno-tehnološkom parku, u prisustvu najviših zvaničnika Srbije, potpisali šef Delegacije […]\nU Beogradu počinje Fajnal for košarkaške Evrolige, u okviru kog će se mečevi igrati u Areni, a najviše je primetno prisutvo navijača grčkog Olimpijakosa. Prema nekim procenama, u prestonicu Srbije je stiglo nekoliko hiljada navijača […]\nBrazilski predsednički kandidat Lula da Silva (76) oženio se ženom koju je javno predstavio po izlasku iz zatvora, Rosanhelom Silvom. „Dok sam bio u zatvoru uspeo sam da dobijem devojku koja je čak pristala da […]\nLONDON – Evropska unija neće dati novi mandat pregovaraču o Bregzitu Marošu Šefčoviču, jer Velika Britanija traži izmene Protokola o Severnoj Irskoj, izjavio je danas ambasador EU u Londonu Žoao Vale de Almeida. Govoreći u […]\nŽENEVA – Svetska zdravstvena organizacija (SZO) saopštila je danas da je odobrila upotrebu vakcine protiv korona virusa koju je napravila kineska kompanija KanSino Bajolodžigs (CanSino Biologics). To je jedanaesta vakcina protiv kovida-19 koja je dobila […]\nBEOGRAD – U Glavni poštanski centar u Zemunu danas je stigla dojava o bombi, saznaje Tanjug. Pripadnici MUP-a su oko 14.30 časova primili dojavu o bombi u poštanskom centru i policijska ekipa je poslata na […]


Mihajlovićeva pozvala firme da se napravi realan plan oporavka, štete 110 miliona evra – SveVesti.net\nMihajlovićeva pozvala firme da se napravi realan plan oporavka, štete 110 miliona evra\n“Sve kompanije u našem sektoru pozivam da održe koliko god mogu nivo svojih aktivnosti i pozivam ih da nam jave za sve probleme koje imaju i da nam pošalju predloge rešenja kako bi ministarstvo moglo da im pomogne u ovom teškom vremenu”, kaže se u pozivu Zorane Mihajlović.\nIstakla je treba zajedno da se napravi realan i optimističan program mera za pomoć posle epidemije virusa COVID-19, kako bi zemlja što pre uspela da oporavi privredu.\nMihajlovićeva je dodala da se mogu javiti direktno na mejl: kabinet@mgsi.gov.rs, saopštilo je ministarstvo.\nPrve procene štete u saobraćaju i infrastrukturi-110 miliona evra\nŠtete u saobraćaju i infrastrukturi zbog korona virusa su, prema prvim procenama, veće od 110 miliona evra, izjavila je Mihajlovićeva.\nIstakla je da ne postoji deo transportnog sistema koji ne trpi štetu u vreme ove epidemije, bilo da govorimo o vazdušnom, železničkom, vodnom ili drumskom saobraćaju.\n“Prve procene štete u saobraćaju i infrastrukturi iznose više od 110 miliona evra! Ministarstvo saobraćaja je na direktnoj vezi sa svim kompanijama i ovom prilikom upućujem poziv svim građevinskim i putarskim firmama, kao i udruženjima i komorama, da nam dostave svoja mišljenja, predloge i trenutno stanje, kako bismo zajedno napravili realan program mera kako izaći iz ove krize”, rekla je Mihajlović.\nOna je istakla da se na proceni štete i planu ekonomskog oporavka misli i radi od prvog dana kada se desila zaraza, kao i da je oformljen poseban krizni štab, na čelu sa predsednikom Aleksandrom Vučićem, na kojem se prave procene štete i donose mere.\n“Ne samo da je reč o merama koje donosimo i koje ćemo donositi u ovom periodu, već mislimo i na dan posle i pravimo veliki program i plan za trenutak kada će se sve ovo završiti. Mi činimo sve da prođemo sa što manje žrtava i problema”, rekla je Mihajlović.\nPotpredsednica vlade navodi da štetu trpi i vodni saobraćaj, pošto ne radi putnički saobraćaj i otkazani su veliki kruzeri.\nTakođe, štetu trpi i železnički saobraćaj, koji beleži mali pad kargo prevoza, kao i autobuski prevoz, dodala je Mihajlović.\n“Bez sumnje, najviše je pogođen vazdušni saobraćaj i do sada je od počeka krize direktna šteta oko 40 miliona evra, dok se šteta po privredu, ako govorimo o avioindustriji i preduzećima iz tog sektora, procenjuje i na više”, rekla je ona.\nPrevious Vlasnici hotela “Nais” nakon Vučićeve objave: Neće biti otpuštanja radnika\nNext Stižu prijave radnika protiv poslodavaca, proveravaju se


Neki od njih su prolazni, praktično odmah zamenljivi po svojoj pojavi, dok su drugi trajni, ciklični i klasični. Zapravo, klasiku možete pronaći gde god da se okrenete: u kinematografiji i muzičkoj industriji, u svetu umetnosti, u sferi automobila, lepote i mode. Klasika dotiče svaki deo našeg života, hteli mi to ili ne. Koliko god se trendovi menjali, određeni komadi odolevaju testu vremena i oživljavaju naše enterijere na najspektakularnije načine.\nPoput slavnog parfema Chanel No.5 ili časovnika sa uglađenim kućištem i kožnim kaišem, ručno izrađeni komadi nameštaja sa sobom donose težinu koja ih čini besprekornim i neprocenjivim.\nMasovna proizvodnja nameštaja podarila nam je brojne prednosti, ali takođe ima i svoje brojne nedostatke. U današnjem svetu, u kom brzi trendovi, brza moda, brza proizvodnja i brz način života pokušavaju da potisnu sve ono za šta je potrebno vreme, nameštaj koji je nastao kao delo ručnog rada odnosi pobedu. Ukoliko ste ikada poželeli da ispunite svoj enterijer komadima koji sa sobom donose neprocenjivu vrednost i lepotu, ručno izrađeni nameštaj je pravi odabir za vas. Postoji ogroman broj fabrika koje se bave masovnom proizvodnjom nameštaja, koji je u većini slučajeva privlačan i udoban, ali mu nedostaje ona iskra unikatnosti i lepote, koju sa sobom donose ručno izrađeni komadi. Danas, kada sve veći broj ljudi želi da ispuni svoj enterijer modelima koji poseduju dušu i karakter, ručni rad ponovo dobija svoje mesto pod suncem.\nKompanija Dash_Furniture predstavlja nam liniju ručno obrađenih metalnih stolova, ormana, polica i žičanih elemenata za kačenje na zid i plafon, realizujući čitav proces proizvodnje u sopstvenoj fabričkoj hali, u kojoj je zaposleno 47 majstora i radnika. Luksuzni komadi koji dolaze sa njihovim potpisom osvojili su evropsko tržište zbog svoje neprikosnovene lepote, spektakularnih i besprekornih detalja, ispunjavajući pritom sve želje svojih klijenata.\nUpotrebom najrazličitijih materijala, Dash_Furniture kreira stolove koji će postati fokalna tačka svakog prostora u kom se nađu. Okarakterisani svedenim i minimalističkim linijama, njihovi komadi dozvoljavaju svom dizajnu da govori umesto njih, predstavljajući savršenstvo ručne izrade. Bilo da odaberete model sa mermernom, staklenom ili drvenom površinom, sigurni smo da ćete već na prvi pogled prepoznati neprocenjivost detalja koji ga krase.\nU svojoj ponudi, Dash_Furniture poseduje unikatne trpezarijske i klub stolove, akcentne i modularne modele, koji će, zahvaljujući činjenici da su kreirani u skladu sa vašim željama i potrebama, sa lakoćom pronaći svoje mesto u vašem enterijeru. Nakon jednog pogleda na komad sa njihovim potpisom, bićete svesni da se ispred vas nalazi nešto neprocenjivo, kreirano samo za vas.\nPredlažemo vam da posetite njihov sajt, www.dashfurniture.rs, i već danas ispunite svoj enterijer besprekornim, ručno izrađenim ambijentom.


Tirana Archives - AKOS\nHome > Posts tagged "Tirana"\nU glavnom gradu Albanije Tirani je prije dvije godine otvorena "Kuća lišća", a riječ je o jedinstvenom muzeju u kojem je izložena sva aparatura koju je koristio albanski tajni servis Sigurimi. Muzej je svojevrsno vremensko putovanje u prošlo stoljeće, tačnije period kada je Albanijom vladala čelična ruka Envera Hodže. Period od\nGradonačelniku Sarajeva uručen je ključ Tirane, koja je od 1996. grad pobratim Sarajevu Gradonačelnik Sarajeva Abdulah Skaka boravio je u službenoj posjeti Tirani, glavnom gradu Albanije, gdje se susreo sa gradonačelnikom Erionom Veliajom. Ovom prilikom Skaki je uručen ključ ovog pobratimskog grada, prenosi Anadolu Agency. Glavni grad BiH i Tirana su pobratimski gradovi\n22 godine od prve utakmice reprezentacije BiH: Ljiljani su se ponosno nosili u Tirani\nNogometna reprezentacija Bosne i Hercegovine 30. novembra 1995. godine odigrala je prvu zvaničnu utakmicu. Naime, radilo je o prijateljskoj utakmici sa selekcijom domaćina, Albanijom. Naša reprezentacija u svom premijernom meču bila je poražena sa 2:0, ali sigurno je rezultat ostao u drugom planu zbog velike važnosti koju je imala ova\nAir Albania, novi albanski nacionalni avioprevoznik koji bi trebao početi sa radom sljedeće godine uz podršku Turkish Airlinesa, planira da u početku uspostavi linije iz Tirane ka nekoliko gradova u bivšoj Jugoslaviji. Albanski premijer Edi Rama, koji je lično bio uključen u uspostavljanje ove aviokompanije, najavio je da će letovi iz Tirane\nGradonačelnik Sarajeva Abdulah Skaka danas je bio domaćin gradonačelnicima i predstavnicima glavnih gradova regije Zapadnog Balkana na konferenciji pod nazivom „Glavni gradovi kao generatori procesa razvoja“. Riječ je o izuzetno važnom skupu sa ciljem pokretanja procesa jačanja saradnje i koordinacije glavnih gradova koji igraju sve važniju ulogu u razvoju država,\nO mogućnostima ulaganja i proširenja poslovanja u regionu putem Sarajevo Business Foruma danas su informisani privrednici iz Albanije. U saradnji sa United Bank of Albanija (UBA) dana 21.04.2017. godine u Tirani je organizirana radionica i predstavljanje SBF-a za oko 60 privrednika iz ove države koji su iskazali interes za saradnju,\nTokom centralne bajramske svečanosti u Skoplju učio se Kur'an, a upriličena je izvedva ilahija i kasida na jezicima zajednica koje žive u Makedoniji 41592


Tender MUP-a: U šest gradova će se postaviti KAMERE do 2021. GODINE\nSrijeda, 23.10.2019 | 07:21\nMinistarstvo unutrašnjih poslova (MUP) započelo je tendersku proceduru za nabavku sistema videonadzora gradova. Prema ranijim najavama iz resora unutrašnjih poslova, pod okom kamere biće Podgorica, Nikšić, Bar, Budva, Kotor i Herceg Novi, a instalacija video-nadzora trebalo bi da bude realizovana do 2021. godine.\nTehnička specifikacija tendera je tajna, te je stoga nepoznato koliko tačno kamera će se postaviti u gradovima. Firme zainteresovane za ovaj posao ponude mogu predavati do 18. novembra, piše Dan.\nJavno otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od ovlašćenog lica, održaće se istog dana u prostori jama Ministarstva u nutrašnjih poslova u Podgorici.\nOdluka o izboru najpovoljnije ponude donijeće se u roku od 90 dana od dana javnog otvaranja ponuda.\n"Ponuđač čija ponuda bude izabrana kao najpovoljnija je dužan da potpiše ugovor o javnoj nabavci najkasnije u roku od osam dana od dana dostavljanja ugovora i potpisan ugovor u istom roku vrati naručiocu zajedno sa neopozivom, bezuslovnom i naplativom na prvi poziv Garancijom za dobro izvršenje ugovora u iznosu od pet odsto od ukupne vrijednosti ugovora", navodi se u tenderu.\nDio tenderske dokumentacije koji se odnosi na tehničke karakteristike ili specifikacije predmeta javne nabavke sadrži tajne podatke i oni se mogu preuzeti samo neposredno kod službenika za javne nabavke ministarstva.\n"Dokumentaciju može preuzeti samo ovlašćeno lice koje podnese pisano punomoćje ovlašćenog lica zainteresovanog preduzeća da može u ime zainteresovanog lica preuzeti taj dio tenderske dokumentacije i izjavu ovlašćenog lica zainteresovanog lica da će preuzeti dio tenderske dokumentacije biti čuvan i štićen u skladu sa Zakonom o tajnosti podataka", navodi se u tenderskoj dokumentaciji.\nPredmetna nabavka podrazumijeva izradu projektno-tehničke dokumentacije, isporuku, montažu, povezivanje, puštanjeurad opreme na navedenim lokacijama naručioca i obuku korisnika.\nPonuđač mora da ponudi opremu sa minimumom karakteristika datih u tehničkoj specifikaciji.


Koncert hora Dečjeg kulturnog centra povodom svetskog dana muzike – RASEJANJE.info\nHor Dečjeg kulturnog centra Beograd, pod vođstvom mr dirigovanja Nevene Ivanović, održaće koncert u slavu Svetskog dana muzike, na platou ispred Kulturnog centra Beograda, u utorak, 21. juna, od 18 časova.\nSvetski dan muzike, ustanovljen 1982. godine, slavi se u sto dvadeset zemalja sveta, u kojima se na taj dan održavaju koncerti na ulicama, trgovima, parkovima i drugim javnim prostorima. Tradicionalno, Hor Dečjeg kulturnog centra Beograd svake godine ovaj svetski muzički praznik obeležava koncertom u centru grada, na platou ispred Kulturnog centra Beograda (kod fontane), ispunjavajući glavnu ulicu grada najlepšim dečijim glasovima.\n„Pozivamo da zajedno proslavimo Svetski dan muzike uživajući u muzičkim interpretacijama Hora Dečjeg kulturnog centra Beograd, koji je ove godine obeležio jubilej i deset godina postojanja na muzičkoj sceni”, istakla je Ivana Teodorović Stojanović, urednik programa za odnose sa javnošću i marketing DKCB.\nKoncert se održava na platou ispred Kulturnog centra Beograda, Trg Republike 5, utorak, 21. jun, 18.00\n← Promocija knjige „Nebeska dvorišta“ vladike Grigorija u petak 24. juna u Velikoj dvorani Kolarčeve zadužbine u Beogradu\nPredstavljanja Srbija na Međunarodnom festivalu u Baku →\nPredstavnici Srpskog centra u Karlsrueu slave svoju slavu 28. maja


"Bauk" uspona političkih autsajdera uveliko kruži Evropom - Politika - Dnevni list Danas\nPočetna » Politika » „Bauk“ uspona političkih autsajdera uveliko kruži Evropom\nŠta glasanje za novi saziv Evropskog parlamenta može da znači za rasplitanje kosovskog čvora\n„Bauk“ uspona političkih autsajdera uveliko kruži Evropom\nIzbori za Evropski parlament, zakazani za maj 2018, imaće uticaj i na pronalaženje konačnog rešenja za Kosovo, piše Demostat.\n0Piše: S. M. 24. avgusta 2018. 15.30 Izmenjeno: 15.30\nPojedini sagovornici portala tvrde da „bauk“ zvani uspon političkih autsajdera, koji uveliko kruži Evropom, a od čega naročito strahuje aktuelni saziv briselskih institucija, može da bude od značajne koristi Beogradu u narednoj, odlučujućoj fazi pregovora sa Prištinom, pod pokroviteljstvom Evropske unije.\nKako navodi ugledni briselski portal Politiko, očekuje se da na izborima za EP ponovo prvoplasirana bude Evropska narodna partija, a da Progresivna alijansa socijalista i demokrata zadrži drugo mesto po zastupljenosti u EP-u. Ove dve stranke su na glasanju 2014. osvojile ukupno 53 odsto glasova, ali bi i jedni i drugi naredne godine mogli da ostvare znatno slabiji rezultat. „Socijalisti su u naročitoj nevolji – očekuje se da ostvare slab rezultat u mnogim velikim državama EU, uključujući Nemačku, Francusku, Italiju i Poljsku“, tvrdi Politiko. Što se rejtinga Evropske narodne partije tiče, u Francuskoj, Italiji i Poljskoj ova politička snaga mogla bi da osvoji svega oko 25 odsto glasova.\n„Enigma“ koja se odnosi na izbore za EP jeste i francuski predsednik Emanuel Makron – još nije odlučeno da li će njegova „Republika u pokretu“ formirati novu političku grupu ili će se pridružiti drugim partijama centra. Spekuliše se da je Makronovoj opciji „idejno“ najbliži Savez liberala i demokrata za Evropu.\nIgor Šoltes, izvestilac za Kosovo Evropskog parlamenta, kaže za Demostat da bi izbori za EP mogli da utiču na odnose institucija EU i Zapadnog Balkana, ali, „naravno, to će zavisiti od političke slike novog saziva Evropskog parlamenta i Evropske komisije“.\n– Bez obzira na odnos političkih snaga, veoma je važno da Zapadni Balkan ostane visoko na agendi EU. To je važno za mir i stabilnost ovog regiona, kao i za Evropu u celosti. EU treba da bude svesna da njena stabilnost umnogome zavisi od stabilnosti Zapadnog Balkana. Nadam se da Srbija i Kosovo mogu da ostvare što je moguće više napretka u okviru briselskog dijaloga pre isteka aktuelnog mandata institucija EU. To je, takođe, važno za dinamiku i vremenski okvir procesa pridruživanja svih država Zapadnog Balkana Uniji, smatra Šoltes.\nFranc Bogovič, poslanik Evropske narodne partije u EP, navodi za Demostat da je rešavanje pitanja Kosova „sigurno lakše u okviru takozvanog briselskog dijaloga, iako je to dug i komplikovan proces“.\n– Iako je proces rešavanja tog pitanja najpre stvar dijaloga između Srbije i Kosova, nažalost, to ne bi bilo moguće bez pomoći Evropske unije. Kontinuiran dijalog Srbije i Kosova uz pomoć EU u Briselu pokazao se jako pozitivnim, a obe strane treba da ulože dodatnu energiju da sada implementiraju sve dosadašnje dogovore i sporazume a i ubuduće, da bi se što pre stiglo do sveobuhvatne normalizacije odnosa na Kosovu, poručuje Bogovič.\nIvo Vajgl, poslanik Saveza liberala i demokrata za Evropu (ALDE) u EP, ističe za Demostat da se pronalaženje rešenja za Kosovo „ne može još dugo odlagati“.\n– Izbori za novi sastav Evropskog parlamenta svakako će uticati na odnos te institucije prema procesu širenja Evropske unije u pogledu rokova za prijem novih članica i načina širenja veza i uticaja EU sa državama u širem susedstvu. Ako se ostvare planovi ksenofobne i evroskeptične desnice da suštinski ojača svoje prisustvo u EP-u, svaki novi ili nerešeni stari problem na jugoistoku Evrope dobro će im doći kao izgovor za odugovlačenje prijema novih članica. To znači da se iznalaženje rešenja za buduće odnose Beograda i Prištine u svetlu integracije obe susedne zemlje u EU ne može još dugo odlagati, konstatuje Vajgl.\nDragomir Anđelković, istoričar i analitičar, kaže da će izbori za EP svakako dovesti do „slabljenja mejnstrim, uslovno rečeno, kako levih tako i desnih stranaka“.\nPrvi put bez Velike Britanije\nIzbori za novi saziv Evropskog parlamenta, koji će imati 705 poslaničkih mesta, održavaju se od 23. do 26. maja 2019. u državama EU. Prvi put neće glasati građani Velike Britanije, imajući u vidu proces „razvoda“ Britanije od ostatka Unije koji je u toku. Prethodni izbori za EP održani su od 22. do 25. maja 2014. godine. Kako objašnjavaju predstavnici diplomatskih krugova iz Brisela, konstituisanje novog saziva EP-a treba da bude obavljeno 1. jula 2019, a mandat aktuelnog saziva Evropske komisije, uključujući nadležnosti visoke predstavnice EU za spoljnu politiku i bezbednost i posrednice u dijalogu Beograda i Prištine Federike Mogerini, trajaće do 31. oktobra. Francuz Mišel Barnije slovi za favorita u „trci“ za novog predsednika Evropske komisije.\nevropski parlament, izboriBeograd